title: Yli-Heinijärvi

text: Vuoden 1855−1856 Kalmbergin kartastossa järven nimi kirjoitettiin ”Ylimäinen Heinäjärvi”. Siinä oli jo tuolloin nykyinen laskuoja, mutta Raikkuanlammin laskuoja on johdettu siihen myöhemmin. Nykyisen maatilan paikalle on karttaan merkitty kaksi torppaa.


title: Raikkuanlammi

text: Raikkuanlammi on Kanta-Hämeessä Lopella Riihelänkulman kylän lähellä sijaitseva lampi.


title: Raikkuanlammi

text: Lampi sijaitsee Raikkuansuolla. Sen pinta-ala on 4,3 hehtaaria ja se on 400 metriä pitkä ja 150 metriä leveä. Sen rantaviivan pituus on 900 metriä ja rannat ovat suota tai avosuota.


title: Raikkuanlammi

text: Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Pihtojan valuma-alue kuuluu. Lammen vedenpinnan korkeus on 122,3 metriä mpy. Siihen on johdettu suolta kuivatusojia. Sen laskuoja laskee vajaa kaksi metriä alempana olevaan Yli-Heinijärveen.


title: Hanhilammi (Loppi)

text: Hanhilammi on Kanta-Hämeessä Lopella Riihelänkulman kylän lähellä sijaitseva lampi.


title: Hanhilammi (Loppi)

text: Lampi sijaitsee Hanhilamminsuolla. Sen pinta-ala on 2,2 hehtaaria ja se on 200 metriä pitkä ja 150 metriä leveä. Sen rantaviivan pituus on 550 metriä ja sen rannat ovat suota. Ojitetun suon kuivatusojat on johdettu lampeen, joka on autio.


title: Hanhilammi (Loppi)

text: Lampi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Pihtojan valuma-alue kuuluu. Lammen vedenpinnan korkeus on 119,4 metriä mpy. Suon kuivatusoja on johdettu ulos suolta Ali-Heinijärveen.


title: Ojajärvi (Loppi)

text: Ojajärvi on Kanta-Hämeessä Lopella ja Janakkalassa Lopen taajaman pohjoispuolella sijaitseva järvi.


title: Ojajärvi (Loppi)

text: Ojajärvi sijaitsee Lopen taajama-alueelta noin kaksi kilometriä pohjoiseen. Järven pinta-ala on 446 hehtaaria, ja se on 4,4 kilometriä pitkä ja 2,2 kilometriä leveä. Järvellä on viisi saarta, joista suurin on nimeltään Isosaari. Se on 650 metriä pitkä ja 400 metriä leveä. Muita saaria ovat Pikkusaari, Suutarinsaari, Nuottasaari ja Silmäsaari. Saaret ovat autioita.


title: Ojajärvi (Loppi)

text: Järven vedenpinnan korkeus on 104,4 metriä mpy. Se on säännöstelty, ja vedenpinnan korkeuden tulee pysyä korkeusarvojen 103,79 m ja 104,77 m välillä. Sen keskisyvyys on 4,1 metriä ja suurin syvyys on 14,5 metriä. Syvin kohta sijaitsee Isosaaren ja Nuottasaaren puolivälissä. Järven tilavuudeksi on luotaamalla saatu 18,3 miljoonaa m³.


title: Ojajärvi (Loppi)

text: Järven rantaviivan pituus on 16,2 kilometriä. Rannat ovat pääasiassa metsämaata, joski pohjoisessa ne ovat suota ja peltomaatakin. Osa rannoista ovat jyrkkiäkin, kun esimerkiksi kaakkoisrannassa Rappukallion ja kaakossa Kalakallion rannat viettävät järveen. Järven itärannoille on rakennettu kymmenittäin vapaa-ajan asuntoja. Myös muilla rannoilla niitä on hieman. Lopen ja Janakkalan välinen raja ylittää järven Isosaaren kohdalla ja seuraa järven länsirantoja koillisessa. Suurin osa järveä kuuluu Janakkalaan.


title: Ojajärvi (Loppi)

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Ojajoen valuma-alue kuuluu. Järveen laskee muutamia lyhyitä metsäojia ja ojia Lopen taajama-alueen suunnalta. Suurin kuormitus tulee Järvenperänkorven suolta, jonka kautta laskee myös osa Lellansuon vesiä. Järven laskuoja lähtee sen kaakkoispäästä. Laskuojan nimi on Ojajoki eli Pikkujoki. Se yhtyy Nummistenjokeen, joka laskee Loppijärvestä Kesijärveen.


title: Ojajärvi (Loppi)

text: Vuoden 1855−1856 Kalmbergin kartastossa Ojajärven Isosaari on merkitty pitkäksi niemeksi. Kartassa pohjoispuolen kuntarajat on merkitty eri tavalla kuin nykyään.


title: Ojajärvi (Loppi)

text: Vuoden 1954 peruskartassa laskujoen nimeksi oli merkitty vain Ojajoki, mutta myöhemmissä kartoissa on myös kirjattu näkyviin Pikkujoki.


title: Leipijärvi (Janakkala)

text: Leipijärvi tai myös Leipjärvi on Kanta-Hämeessä Janakkalassa Vähikkälän kylän lähellä sijaitseva järvi.


title: Leipijärvi (Janakkala)

text: Järven pinta-ala on 45 hehtaaria ja se on 1,4 kilometriä pitkä ja 600 metriä leveä. Se sijaitsee neljän korkean mäen keskellä. Niistä Saunamäki on korkein ja se kohoaa noin 70 metriä järven vedenpintaa korkeammalle. Saaria on viisi ja ne ovat pieniä. Suurin saari on halkaisijaltaan 40 metriä. Ainakin Karikivi on luonnollinen saari.


title: Leipijärvi (Janakkala)

text: Sen rantaviivan pituus on 4,0 kilometriä ja rannat ovat pääasiassa metsämaata. Pohjoispää ja itäinen lahti ovat matalina kasvustoltaan reheviä. Näillä rannoilla myös peltoiset rinteet laskevat järveen, mikä voi olla lisäselitys kasvustolle. Järven lähiympäristössä on sijainnut neljä maatilaa ja rannoille on rakennettu yli 50 vapaa-ajan asuntoa. Niille johtaa tiet yhdystieltä 13631 haarautuvilta teiltä.


title: Leipijärvi (Janakkala)

text: Järvi sijaitsee Kokemäenjoen vesistössä Vanajan reitin valuma-alueella Tervajoen valuma-alueeseen, johon Ojajoen valuma-alue kuuluu. Järven vedenpinnan korkeus on 113,9 metriä mpy. Järveen laskee kahdeksan metsä- tai pelto-ojaa. Järven laskuojan luusua sijaitsee sen kaakkoispäässä. Se laskee Tokeenojan nimisenä 1,8 kilometrin päässä sijaitsevaan Ojajärveen.


title: Leipijärvi (Janakkala)

text: Vuoden 1855−1856 Kalmbergin kartastossa Vähikkälästä luonaaseen lähtenyt tie ohitti Leipijärven eteläpään, jossa sijaitsivat kaksi torppaa peltoineen. Nykyisille peltorannoille oli raivattu niittymaita laiduntamiseen.


title: Keravalammit

text: Keravalammit on Kanta-Hämeessä Hämeenlinnassa sijaitsevat kaksi lampea.


title: Keravalammit

text: Lammet sijaitsevat ojitetulla suolla, jonka kaakkoispuolella sijaitsevat noin 45 metriä ympäristöään korkeammalle kohoavat mäet Niinivehmaanmäki ja Tukkinummi. Ne ovat soistumassa umpeen ja ojitetun suon ojia on johdettu niihin. Lammet on yhdistetty 90 metriä pitkällä ojalla. Viereiseen tietolaatikkoon on koottu tiedot lounaisesta lammesta. Sen pinta-ala on 1,0 hehtaaria ja se on 500 metriä pitkä ja 50 metriä leveä. Sen rantaviivan pituus on 550 metriä. Koillispuolella sijaitseva toinen lampi on edellistä hieman pienempi. Lampien ohi kulkee metsäpolku, joka alkaa metsäautotieltä, joka kiertää Ojajärven pohjoispuolelta. Lammet ovat autiot.


title: Keravalammit

text: Lammet sijaitsevat Kokemäenjoen vesistössä Vanajan reitin valuma-alueella Tervajoen valuma-alueeseen, johon Ojajoen valuma-alue kuuluu. Niiden vedenpinnan korkeus on 120 metriä mpy. Koillisen lammen laskuoja on Keravaoja, joka laskee Ojajärveen.


title: Keravalammit

text: Vuoden 1855−1856 Kalmbergin kartastossa on lammista länteen ”Kerava” niminen talo, joka sijaitsi metsäpolkujen risteyksessä nykyisen Topenosojan siltojen läheisyydessä. Lampia kutsuttiin tuolloin ”Wähä lammiksi”.


title: Haapajärvi (Janakkala)

text: Haapajärvi on Kanta-Hämeessä Hämeenlinnassa ja Janakkalassa Haapaniemen kylän lähellä sijaitseva järvi.


title: Haapajärvi (Janakkala)

text: Järven pinta-ala on 393 hehtaaria ja se on 3,7 kilometriä pitkä ja 2,1 kilometriä leveä. Järvellä on kaksi pitempää niemeä, Piiliönniemi ja Kirkkosaari, sekä järvenselällä oleva Isosaari, jotka tekevät järvestä monimuotoisen. Saaria on 10, joista kaksi ovat yli hehtaarin, 7 ovat yli aarin ja yksi alle aarin kokoinen. Saarten yhteispinta-ala on 16 ha. Isosaari on lähes 700 metriä pitkä ja 300 metriä leveä. Muita saaria ovat Taimisaari, Koivusaari, Haapasaari ja Pirttisaari.


title: Haapajärvi (Janakkala)

text: Järven tilavuudeksi on luotaamalla saatu 3,77 miljoonaa m³. Sen keskisyvyys on 1,0 metriä ja suurin syvyys on 4,0 metriä. Syvin kohta sijaitsee kartan mukaan järven länsipäässä Isosaaresta 400 metriä länteen. Toinen syvänne on Kovaskallion edustalla sijaitseva 3,3 metriä syvä kohta. Kovaskallio kohoaa yli 49 metriä vedenpunnan yläpuolelle.


title: Haapajärvi (Janakkala)

text: Sen rantaviivan pituus on 18,8 kilometriä, joista saarten rantaviivan yhteispituus on 3,9 kilometriä. Rannat ovat pääasiassa kapeaa metsäkaistaletta, jonka takana on peltomaata. Osa rannoista ovat soistuneita ja osa rannoista ovat peltoa. Järven lähiympäristössä sijaitsee kahdeksan maatilaa ja rantojen tuntumaan on rakennettu lähes kaksikymmentä vapaa-ajan asuntoa. Niille johtaa yhdysteiltä 2872 ja 2873 haarautuvat tiet. Jankkalan ja Hämeenlinnan välinen raja ylittää järven niin, että pieni osa järven länsiosaa kuuluu Hämeenlinnaan.


title: Haapajärvi (Janakkala)

text: Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Järven vedenpinnan korkeus on 80,9 metriä mpy. Haapajärvestä 200 metriä alajuoksulle on rakennettu pato, jolla on vaikutusta järven vedenkorkeuteen.


title: Haapajärvi (Janakkala)

text: Järven kaakkoispäähän lahdenpohjukkaan laskee samalla korkeudella oleva Rehakka. Järveen tuo merkittävästi vettä Sakalahteen laskeva Kaartjoki, joka on Kaartjärven laskujoki. Kaartjoki kulkee vaihtelevan peltomaiseman läpi ja virtaa esimerkiksi Paloniitunjärven ja Korvenalustanjärven läpi. Samaan lahteen laskee myös Renkajoki, joka saa alkuunsa Renkajärvestä ja virtaa Renkon läpi. Pohjoisrantaan laskee Kahilammi omaa laskuojaansa myöten. Haapajärven oma laskujoki on Hyvikkälänjoki, joka laskee 5,8 kilometrin päässä Tuulensuunjoen nimisenä Kernaalanjärveen. Laskennallinen veden keskiviipymä järvessä on 17 vuorokautta.


title: Haapajärvi (Janakkala)

text: Vuoden 1855−1856 Kalmbergin kartastossa järven nimi kirjoitettiin ”Haapaniemi träsk”. Silloin oli puolet sen rannoista raivattu niityksi ja pieni osa peltomaaksi.


title: Kahilammi (Janakkala, Haapaniemi)

text: Kahilammi on Kanta-Hämeessä Janakkalassa Haapaniemen kylän lähellä sijaitseva lampi.


title: Kahilammi (Janakkala, Haapaniemi)

text: Lammen pinta-ala on 28 ha ja se on 1,0 kilometriä pitkä ja 550 metriä leveä. Se sijaitsee kahden mäkialueen välissä aivan Haapajärven vieressä. Eteläinen Tulikallio kohoaa 52 metriä vedenpintaa korkeammalle ja yhtä korkeita huippuja on vastarannallakin. Sen rantaviivan pituus on 2,8 kilometriä ja järven rannat ovat metsämaata, jonka Timunniemen poelto katkaisee. Lammen lähiympäristössä sijaitsee vain yksi maatila ja rannoille on rakennettu yli kymmenen vapaa-ajan asuntoa. Niille johtaa tiet yhdystieltä 2872.


title: Kahilammi (Janakkala, Haapaniemi)

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 82,4 metriä mpy. Lampeen laskee muutama lyhyt metsäoja ja yksi johto-oja, joka tuo metsien, peltojen ja Pallionsuon kuivatusvesiä. Lammen oma laskuoja lähtee sen eteläpäästä ja se laskee 700 metrin päässä Haapajärveen.


title: Kahilammi (Janakkala, Haapaniemi)

text: Vuoden 1855−1856 Kalmbergin kartastossa Janakkalasta lähtevä tie kulki lammen ja Haapajärven välistä. Kahilammin kaakkoisrannassa sijaitsi talo ja järvien välisen laskuojan rannat olivat niittyä. Palliosuolta laski lampeen puro.


title: Kahilammi (Janakkala, Haapaniemi)

text: Vuoden 1962 peruskartassa oli Pallionsuo vielä ojittamatta, mikä oli tapahtunut nykyisessä laajuudessa vuoden 1979 kartan julkaisuun mennessä.


title: Valkealammi (Janakkala, Rehakka)

text: Valkealammi on Kanta-Hämeessä Janakkalassa Rehakan kylän lähellä sijaitseva lampi.


title: Valkealammi (Janakkala, Rehakka)

text: Lampi sijaitsee moreenimaastossa Valajärven ja Haapajärven välissä suppamaisessa painaumassa. Sen pinta-ala on 1,1 ha ja se on 150 metriä pitkä ja 100 metriä leveä. Sen rantaviivan pituus on 400 metriä ja sen rannat ovat suota. Lammen pohjoispuolella on peltotilkku ja sen itärannalla sijaitsee vapaa-ajan asunto, jonne tulee tie Haapajärveltä.


title: Valkealammi (Janakkala, Rehakka)

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 106,3 metriä mpy. ja sen laskuoja laskee Tytynlammin kautta Haapajärven etelärantaan.


title: Rehakka (järvi)

text: Rehakka on Kanta-Hämeessä Janakkalassa Rehakan kylässä sijaitseva järvi.


title: Rehakka (järvi)

text: Järvi sijaitsee Haapajärven vieressä. Sen pinta-ala on 162 ha ja se on 2,4 kilometriä pitkä ja 1,0 kilometriä leveä. Järvi on pyöreäpiirteinen lukuun ottamatta luoteispäässä olevaa 500 metriä pitkää Saaripellonniemeä eli Irjalanniemeä . Sen sivuilla sijaitsevat Irjalanlahti ja Nuoranlahti. Järvenselällä sijaitsee nimetön luotomainen saari, jonka pinta-ala on 30 aaria. Sen keskisyvyys on 3,5 metriä ja suurin syvyys on 11,3 metriä. Syvin kohta sijaitsee järvenselällä keskellä järveä. Järven tilavuudeksi on luotaamalla saatu 5,7 miljoonaa m³. Sen rantaviivan pituus on 7,1 kilometriä ja sen rannat ovat puoliksi metsämaata ja puoliksi peltoa. Monen metsäisen rannan takana on kuitenkin peltomaata. Järven lähiympäristössä sijaitsee kymmenen maatilaa ja sen rannoille on rakennettu yli 30 vapaa-ajan asuntoa. Niille johtaa tiet yhdystieltä 2873 tai siitä haarautuvilta kyläteiltä.


title: Rehakka (järvi)

text: Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Järven vedenpinnan korkeus on 80,9 metriä mpy. ja se laskee 100 metriä pitkää kanavaa pitkin Haapajärveen, jonka vedenpinnan korkeus on sama. Rehakkaan laskee idästä Joutjärven laskuoja ja kaakosta Mustalammin, Valkealammin, Nielulammin ja Huistilammin yhteinen laskuoja. Muut tulo-oja ovat pääasiassa lyhyitä metsäojia.


title: Rehakka (järvi)

text: Vuoden 1855−1856 Kalmbergin kartastossa järven nimi kirjoitettiin ”Rehakanjärvi”. Tuolloin sen itärannassa sijaitsi Rehakan kylä ja muilla rannoilla oli neljä torppaa. Monet rannat oli raivattu niittymaiksi ja kylässä oli laaja peltomaa. Janakkalasta alkava tie kulki kylän läpi.


title: Mustalammi (Janakkala)

text: Mustalammi on Kanta-Hämeessä Janakkalassa Rehakan kylän lähellä sijaitseva lampi.


title: Mustalammi (Janakkala)

text: Lampi on metsälampi Lamminmaalla. Sen pinta-ala on 6,9 ha ja se on 500 metriä pitkä ja 200 metriä leveä. Sillä on halkaisijaltaan 30 metriä leveä nimetön saari, joka sijaitsee lammen pohjoispäässä. Lammen rantaviivan pituus on 1,4 kilometriä ja sen rannat ovat metsämaata, joka on rannastaan soistunutta. Lampi on autio, mutta sille johtaa metsäautotie, jonka päästä lähtevä polku päättyy toiselle metsäautotielle.


title: Mustalammi (Janakkala)

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 116,4 metriä mpy. Siihen on johdettu viisi lyhyttä metsäojaa. Eteläpäähän laskee Nielulammen laskuoja ja itärantaan Valkealammin ja Huistinlammin yhteinen laskuoja. Mustalammin oma laskuoja lähtee sen länsirannasta ja se laskee kahden kilometrin päässä Rehakkaan.


title: Nielulammi

text: Nielulammi on Kanta-Hämeessä Janakkalassa Huistin kylän lähellä sijaitseva lampi.


title: Nielulammi

text: lampi sijaitsee Lamminmaalla. Lammen pinta-ala on 7,6 ha ja se on 650 metriä pitkä ja 250 metriä leveä. Se sijaitsee kallioisten mäkien ympäröimänä ojitetulla suolla. Lampi on erikoisen muotoinen, sillä sen keskivaiheilla se kapenee alle 30 metriseksi salmeksi. Salmi yhdistää kaksi pientä vesiallasta toisiinsa. Sen rantaviivan pituus on 1,9 kilometriä ja sen rannat ovat pääasiassa alavaa suota. Muutamassa kohdassa rantaa putoaa mäen rinne. Lampi on autio eikä sinne johda tietä. Sen koillispäihin tulee metsäautotieltä ja Mustalammilta polut.


title: Nielulammi

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 126,3 metriä mpy. Siihen on johdettu suo-ojia ja sille on kaivettu mäkien väliin laskuoja Mustalammiin.


title: Valkealammi (Janakkala, Huisti)

text: Valkealammi on Kanta-Hämeessä Janakkalassa Huistin kylän lähellä sijaitseva lampi.


title: Valkealammi (Janakkala, Huisti)

text: Lampi sijaitsee Lamminmaalla. Sen pinta-ala on 6,5 ha ja se on 500 metriä pitkä ja 300 metriä leveä. Se sijaitsee kallioisten mäkien ympäröimänä ja sen pohjoipuolella on tasaisempi suoalue. Sen rantaviivan pituus on 1,3 kilometriä. Pohjoisrannat ovat suota, mutta muilla rannoilla mäen loivat rinteet putoavat suoraan veteen. Lampi on autio ja sen vierestä kulkevat metsäautotiet. Nielulammilta tulee lammelle polku.


title: Valkealammi (Janakkala, Huisti)

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 118,6 metriä mpy. Se laskee Mustalammiin, joka on yli kaksi metriä alempana.


title: Huistilammi

text: Huistilammi on Kanta-Hämeessä Janakkalassa Huistin kylän lähellä sijaitseva lampi.


title: Huistilammi

text: Lampi sijaitsee Lamminmaalla. Sen pinta-ala on 10,6 ha ja se on 650 metriä pitkä ja 300 metriä leveä. Sen rantaviivan pituus on 1,7 kilometriä. Rannat ovat alavaa metsämaata, jonka itärannoille on rakennettu kymmenen vapaa-ajan asuntoa. Niille johtaa tiet Huistin kautta Tervakoskelta.


title: Huistilammi

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Lammen vedenpinnan korkeus on 127,6 metriä mpy. Laskuoja laskee Valkealammiin, jonka vedenpinta on yhdeksän metriä alempana.


title: Kiikkara

text: Kiikkara on Kanta-Hämeessä Hämeenlinnassa Oinaalan kylän lähellä sijaitseva lampi.


title: Kiikkara

text: Lampi sijaitsee harjujaksolla, joka alkaa Renkajärveltä, kulkee Rengon kirkonkylän kautta ja kääntyy Hapajärvellä etelään. Lampi sijaitsee harjualueella ja vaikuttaa supalta . Lammen pinta-ala on 5,6 ha ja se on 650 metriä pitkä ja 150 metriä leveä. Se on ainakin kymmenen metriä syvä. Sen rantaviivan pituus on 1,5 kilometriä ja se on metsäistä harjun rinnettä lukuun ottamatta länsiosan eteläistä rantaa, joka on pellonreunaa. Järven lähellä sijaitsee neljä maatilaa ja sen rannoille on rakennettu 13 vapaa-ajan asuntoa. Niille johtaa tiet yhdystieltä 2871. Järven länsirannalla on hyvänlaatuinen yleinen uimaranta.


title: Kiikkara

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 98,1 metriä mpy., mutta sillä ei ole laskuojaa tai edes tulo-ojia. Sitä voi pitää umpijärvenä, joka saa vetensä pääasiassa harjun pohjavedestä .


title: Kiikkara

text: Lammen rinteillä sijaitsee eräs hämeenkylmäkukan esiintymistä. Lammessa elää ainakin ruutanoita.


title: Kiikkara

text: Vuoden 1855−1856 Kalmbergin kartastossa järven nimi kirjoitettiin ”Kynärä järvi”. Järven ohitti Rengosta tuleva maantie.


title: Kiikkara

text: Vuoden 1961 peruskartassa oli järven pohjoisrannalla ei vielä ollut vapaa-ajan asuntoja, mutta vuoden 1979 kartassa niitä oli jo yli viisi.


title: Kakarilammi (Hämeenlinna, Oinaala)

text: Kakarilammi on Kanta-Hämeessä Hämeenlinnassa Oinaalan kylän lähellä sijaitseva lampi.


title: Kakarilammi (Hämeenlinna, Oinaala)

text: Lampi sijaitsee viimeisen jääkauden lopulla syntyneessä sandurivyöhykkeen keskellä. Sitä sivuaa Kakarilamminharju, joka jää harjujaksolla Kinttumäenharjun ja Alimmaisenharjun väliin. Lammen pinta-ala on 3,5 ha ja se on 350 metriä pitkä ja 150 metriä leveä. Se sijaitsee painaumaan muodostuneen suon eteläreunassa. Sen rantaviivan pituus on 800 metriä ja sen pohjoisrannat ovat suomaata ja etelärannat harjun rinnettä. Lammen pohjoispuolella sijaitsee vielä Leivänsilmän suolampi. Rannoilla sijaitsee viisi vapaa-ajan asuntoa. Niille tulee tiet Oinaalasta.


title: Kakarilammi (Hämeenlinna, Oinaala)

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 119,0 metriä mpy. Lammella ei ole tulo-ojia eikä laskuojaa, joten se on umpijärvi.


title: Kakarilammi (Hämeenlinna, Oinaala)

text: Vuoden 1855−1856 Kalmbergin kartastossa lammelle ei ollut kirjoitettu nimeä ja sen ympäristö oli autio. Sen itärannan kautta kulki etelässä sijainneilta ”Antilan” talolta polku kohti Oinaalan kylää.


title: Kakarilammi (Hämeenlinna, Oinaala)

text: Vuoden 1961 peruskartassa oli oli pohjoinen suo jo ojitettu ja lammen koillisrantaan oli rakennettu maja.


title: Hanhilammi (Hämeenlinna)

text: Hanhilammi on Kanta-Hämeessä Hämeenlinnassa Oinaalan kylän lähellä sijaitseva lampi.


title: Hanhilammi (Hämeenlinna)

text: Lampi sijaitsee viimeisen jääkauden lopulla syntyneessä sandurivyöhykkeen keskellä. Sitä sivuaa Kakarilamminharju, joka kulkee sen ohitse etelässä. Lammen pinta-ala on 1,7 ha ja se on 200 metriä pitkä ja 150 metriä leveä. Sen rantaviivan pituus on 600 metriä ja sen rannalle on rakennettu kaksi vapaa-ajan asuntoa. Niille johtaa tiet Oinaalasta lähtevältä kylätieltä.


title: Hanhilammi (Hämeenlinna)

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 119,7 metriä mpy. Se sijaitsee Kupparinsuon ja Isosuon välissä eikä lammen ympäristöä ole ojitettu. Lammella ei ole tulo-ojia eikä laskuojaa, joten se on umpijärvi.


title: Hanhilammi (Hämeenlinna)

text: Vuoden 1855−1856 Kalmbergin kartastossa lampi oli nimetön eikä sinne johtanut tietä. Vuoden 1961 peruskartassa harjua pitkin kulki metsäpolku, joka vei lammelle. Se oli silloin autio, mutta ensimmäinen mökki oli rakennettu ennen vuotta 1979.


title: Leipomenlammit

text: Leipomenlammit , josta toista kutsutaan myös nimellä Etulammi , on Kanta-Hämeessä Hämeenlinnassa Haapamäen kylän lähellä sijaitsevat kaksi lampea.


title: Leipomenlammit

text: Leipomenlammit ovat kaksi lampea, joista suuremman tiedot ovat mukana tietolaatikossa. Isomman lammen pinta-ala on 0,6 hehtaaria ja se on 200 metriä pitkä ja 50 metriä leveä. Pienemmän lammen pituus on alle 100 metriä ja se on kaivetulla ojalla yhteydessä Etulammiin. Etulammin rantaviivan pituus on 400 metriä ja sen rannat ovat osittain avosuota. Lammet on yhdistetty kaivetulla ojalla ja Etulammilta lähtee Renkajokeen päättyvä 330 metriä pitkä laskuoja. Harjun takana sijaitsee Kiikkara.


title: Leipomenlammit

text: Järven ympäristö sisältyy Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumaan. Järvi on ilmeisesti syntynyt harjun reuna-alueella olevaan painaumaan eli suppaan.


title: Leipomenlammit

text: Lammet sijaitsevat Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lampien vedenpinnan korkeudet ovat noin 100,0 metriä mpy. Laskuoja yhtyy Renkajokeen, joka laskee seitsemän kilometrin päässä Haapajärveen.


title: Rapalammi (Renko, Uusikylä)

text: Rapalammi on Kanta-Hämeessä Hämeenlinnassa Rengon kirkonkylän lähellä sijaitseva lampi.


title: Rapalammi (Renko, Uusikylä)

text: Lampi sijaitsee Renkajärveltä alkavan harjujakson varrella Rengon kirkonkylän, Haapamäen ja Uusikylän välissä Rautavuoren pohjoispuolella. Sen pinta-ala on 1,4 hehtaaria ja se on 200 metriä pitkä ja 100 metriä leveä. Sen rantaviivan pituus on 450 metriä ja rannat ovat etelässä Rautavuoren hiekkaisia rinteitä ja pohjoisessa peltojen reunaa. Rannassa on kaksi rakennusta, mutta lammen lähellä pohjoisessa sijaitsee Pappila. Rantaan tulee kaksi tietä kylätieltä ja Pappilasta.


title: Rapalammi (Renko, Uusikylä)

text: Lammen ympäristö sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumaan. Se on ilmeisesti syntynyt harjulla olevaan painaumaan eli suppaan .


title: Rapalammi (Renko, Uusikylä)

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lammen vedenpinnan korkeus on 102,1 metriä mpy. ja siitä on kaivettu laskuoja, jota kutsutaan Ollinojaksi. Se yhtyy Leipomenlammien laskuojaan, joka laskee Renkajokeen. Lampi saa pääosan vedestänsä harjujakson pohjavedestä .


title: Rapalammi (Renko, Uusikylä)

text: Vuoden 1855−1856 Kalmbergin kartastossa metsäisellä lammella ei ole nimeä. Sille tulee polku kylätieltä, mutta sen lähellä ei ollut vielä Pappilaa. Lammen rannassa olevat rakennukset ilmaantuivat sinne vuoden 1979 jälkeen, jossa ne näkyvät vuoden 1989 kartassa.


title: Nenyenlammi

text: Nenyenlammi on Kanta-Hämeessä Hämeenlinnassa Viialan kylän lähellä sijaitseva lampi.


title: Nenyenlammi

text: Lampi sijaitsee Kinttumäenharjun pohjoissivulla, Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa . Lammen pinta-ala on 2,3 hehtaaria ja se on 250 metriä pitkä ja 150 metriä leveä. Sen rantaviivan pituus on 650 metriä ja sen etelärannat ovat harjun rinnettä ja pohjoisrannat pellon reunaa. Etäämmällä sijaitsee maatila, jonka karttanimi on Nenye. Lampi on autio, mutta sen rantaan tulee tie.


title: Nenyenlammi

text: Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Lammen vedenpinnan korkeus on 117,6 metriä mpy. Siitä on kaivettu oja, joka on johdettu etelässä Ruokojärvensuon kuivatusojaan ja joka laskee Ruokojärveen. Se ei kuitenkaan ole lammen laskuoja, vaan se on pellon salaojaan johdettuna vanha uoma, joka johtaa Heiniojaan ja joka yhtyy alempana Renkajokeen.


title: Nenyenlammi

text: Vuoden 1855−1856 Kalmbergin kartastossa lammella ei ole nimeä, mutta sen rantoja oli raivattu niityiksi ja sen lähellä sijaitsi torppa. jonka kautta kulki polkumainen tie.


title: Vaimaroinen

text: Vaimaroinen tai myös Vaimareenjärvi on Kanta-Hämeessä Hämeenlinnassa ja Hattulassa Viialan kylän lähellä sijaitseva järvi.


title: Vaimaroinen

text: Järven pinta-ala on 87 hehtaaria ja se on 2,8 kilometriä pitkä ja 1,0 kilometriä leveä. Järvi on pitkän muotoinen, vaikka länsipää onkin leveä. Saaria on viisi ja niistä suurin on Isosaari, joka on pyöreänä 300 metriä leveä. Viereistä saarta kutsutaan Pikkusaareksi ja se on muiden saarien tapaan pieni. Järven muodot selittyvät harjumaiseman monipolvisesta maastosta. Järven pokki kulkee Kuolemannummelta alkava harjujakson osa, joka jatkuu kaakkoon Viialan läpi Kintusmäenharjuna. Se on osa Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa . Sen rantaviivan pituus on 10,8 kilometriä ja sen rannat ovat kuivaa kangasmaastoa. Kiinteää asutusta on vain etelärannassa ja itäpäässä. Muut rakennukset ovat vapaa-ajan asuntoja. Hattulan ja Hämeenlinnan välinen kuntaraja ylittää järven länsipään Isosaaren kohdalta. Järvlle kulkee tiet Viialan kylän kautta.


title: Vaimaroinen

text: Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Järven vedenpinnan korkeus on 120,6 metriä mpy. Järveen laskevat lännestä Kakarilammi, Takalammi ja Keskilammi yhteistä laskuojaa myöten. Pohjoisessa sijaitseva Suolikkojärvi laskee pohjoisrantaan lyhyttä ojaa myöten. Laskuojan vieressä sijaitsevalla Häränsilmällä ei ole laskuojaa. Eteläpuolella sijaitsevalla Kyynäröisellä on kaksi laskuojaa järveen. Järven laskuoja on Heinioja, joka yhtyy Renkajokeen Rengon keskustaajaman eteläpuolella. Renkajoki laskee Haapajärveen.


title: Vaimaroinen

text: Vuoden 1855−1856 Kalmbergin kartastossa sen nimi kirjoitettiin ”Waimare järvi”. Sen ympärillä sijaitsi neljä torppaa, joita yhdisti kävelypolut. Nykyisen Viialan peltojen paikalla näkyi niityn karttamerkki. Järven laskuojan varsi oli raivattu niityiksi.


title: Vaimaroinen

text: Vuoden 1956 peruskartassa oli Vaimareenjärven Taipaleen talolle piirretty pellot, mutta myöhemmissä kartoissa pellot ovat metsitettyjä. Metsät olivat tuolloin pääosin ojittamattomia. Kangasmetsäänkin ilmaantui myöhemmin suo-ojia, joita ei laskenut suoraan järveen. Myöhemmissä kartoissa järven nimi oli Vaimaroinen.


title: Nissan X-Trail

text: Nissan X-Trail on Nissanin vuodesta 2000 lähtien valmistama crossover-tyyppinen henkilöautomalli, joka sijoittuu nykyisessä mallistossa pienemmän Qashqain yläpuolelle.


title: Nissan X-Trail

text: Ensimmäisen sukupolven X-Trail esiteltiin Pariisin autonäyttelyssä syksyllä 2000. Se perustuu samalle pohjalevylle kuin Almera- ja Primera-mallit.


title: Nissan X-Trail

text: Vuoden 2002 Euro NCAP -kolaritestistä X-Trail sai tulokseksi neljä tähteä viidestä.


title: Nissan X-Trail

text: Bensiinimoottorit olivat 2,0- (140 hv) ja 2,5-litraiset (165 hv), dieselmoottori 2,2-litrainen (115 hv).


title: Nissan X-Trail

text: Vuoden 2003 lopulla X-Trail sai pienen kasvojenkohotuksen, jonka näkyvin muutos oli hieman muutettu puskuri. 2,2-litrainen dieselmoottori sai uuden ruiskutusjärjestelmän ja muuttuvasiipisen turboahtimen, jolloin sen teho nousi 135 hevosvoimaan.


title: Nissan X-Trail

text: Keväällä 2007 Geneven autonäyttelyssä esitelty toisen sukupolven X-Trail erosi ulkoisesti vain vähän edeltäjästään, mutta perustui uudelle pohjalevylle, joka oli käytössä myös muun muassa Nissan Qashqaissa ja Renault Koleosissa.


title: Nissan X-Trail

text: Vuoden 2007 Euro NCAP -kolaritestistä X-Trail sai tulokseksi neljä tähteä viidestä.


title: Nissan X-Trail

text: Bensiinimoottorit olivat edelleen 2,0- ja 2,5-litraiset, dieselmoottorina oli uusi Renault’n ja Nissanin yhteistyössä kehittämä 2,0-litrainen.


title: Nissan X-Trail

text: Vuonna 2010 X-Trailia uudistettiin kevyesti erityisesti keulan alueella. Taakse tuli LED-valot.


title: Nissan X-Trail

text: Kolmannen sukupolven X-Trail esiteltiin Frankfurtin autonäyttelyssä syksyllä 2013. Se perustuu Renault’n ja Nissanin modulaariselle CMF-pohjalevyrakenteelle, jota käytetään myös muun muassa Renault Kadjarissa ja Koleosissa. Pohjois-Amerikassa X-Trailia myydään nimellä Nissan Rogue.


title: Nissan X-Trail

text: Vuoden 2014 Euro NCAP -kolaritestistä X-Trail sai tulokseksi täydet viisi tähteä.


title: Nissan X-Trail

text: Vuonna 2017 X-Trail koki kasvojenkohotuksen, jossa sen keulan ilmettä muokattiin vastaamaan vastikään uudistunutta Qashqaita.


title: Luettelo Dead or Alive -pelisarjan hahmoista

text: Tämä on luettelo "Dead or Alive" -pelisarjan hahmoista.


title: Focus (vuoden 2015 elokuva)

text: Focus on yhdysvaltalainen romanttinen rikos-draamakomedia, jonka on käsikirjoittanut ja ohjannut Glen Ficarra ja John Requa. Elokuvassa näyttelevät Will Smith, Margot Robbie ja Rodrigo Santoro. Elokuva julkaistiin 27. helmikuuta 2015 ja sai erilaisia arvioita elokuvakriitikoilta, mutta oli tästä huolimatta taloudellinen menestys, saaden tuloja 159 miljoonan dollarin edestä 50 miljoonan dollarin budjetillaan. Elokuvan alkuperäisen soundtrackin julkaisi WaterTower Music 24. helmikuuta 2015.


title: Fly Eye Records

text: Fly Eye Records on brittiläinen levy-yhtiö, jonka perusti Calvin Harris vuonna 2010. Levy-yhtiön toiminta käynnistettiin toukokuussa 2010, jolloin tuotettiin DJ Mr Blinkin single ”"Gecko”". Vuonna 2014, Fly Eye Records ja musiikkikustantamo Sony/ATV Music Publishing muodostivat kumppanuussopimuksen.


title: Isaiah Thomas

text: Isaiah Jamar Thomas (s. 7. helmikuuta 1989 Tacoma, Washington) on yhdysvaltalainen koripalloilija.


title: Isaiah Thomas

text: Pelintekijänä pelaava Thomas pelasi yliopistosarjassa Washingtonin yliopiston joukkueessa. Sacramento Kings varasi Thomasin NBA:han 60. vuorolla. Thomas edusti Kingsiä ensimmäiset kolme NBA-kauttaan, ja kaudella 2014–2015 hän pelasi helmikuuhun asti Phoenix Sunsissa. Vaihtokaupan myötä Thomas siirtyi Boston Celticsiin, missä hän nousi yhdeksi NBA:n parhaista pelintekijöistä. Thomas valittiin NBA:n vuonna 2017, ja hän pelasi vuosien 2016 ja 2017 tähdistöotteluissa. Kevään 2017 pudotuspeleissä hän heitti silloisen piste-ennätyksensä 53 pistettä. Tulokaskaudellaan 2011–2012 hänet valittiin NBA:n . Helmikuussa 2018 Thomas siirtyi Los Angeles Lakersiin ja heinäkuussa 2018 Denver Nuggetsiin.


title: Isaiah Thomas

text: Thomas nimettiin isänsä hävittyä vedon huippukoripalloilija Isiah Thomasin mukaan. Thomas on NBA:n historian lyhyimpiä pelaajia 175 senttimetrin ilmoitetulla pituudellaan. Hän on luonut ulottuvuutensa puutetta kompensoidakseen omanlaisensa heittovalikoiman, johon kuuluu muun muassa kaatuvia korkeakaarisia hyppyheittoja ja lay-upeja oikean jalan ponnistuksesta tavallisemman vasemman jalan ponnistuksen asemasta.


title: Margit Pörtner

text: Margit Elisabeth Pörtner (16. helmikuuta 1972 Hørsholm – 26. huhtikuuta 2017) oli tanskalainen curlingpelaaja, olympiamitalisti ja Euroopan mestari.


title: Margit Pörtner

text: Pörtner voitti Tanskan naisten joukkueessa olympiahopeaa Naganossa 1998, kaksi MM-mitalia, Euroopan mestaruuden Sundsvallissa 1994 ja yhden EM-hopean.


title: Margit Pörtner

text: Pörtner kuoli syöpään 45-vuotiaana 26. huhtikuuta 2017.


title: Hölmö hullu rakkaus

text: Hölmö hullu rakkaus ("Crazy, Stupid, Love") on yhdysvaltalainen romanttinen komediaelokuva vuodelta 2011, jonka on ohjannut Glenn Ficarra ja John Requa ja käsikirjoittanut Dan Fogelman. Elokuvan päärooleissa esiintyvät Steve Carell, Ryan Gosling, Julianne Moore, Emma Stone, Marisa Tomei sekä Kevin Bacon. Elokuva kertoo vastikään eronneesta keski-ikäisestä miehestä, joka yrittää saada maskuliinisuutensa takaisin ja joka alkaa opettelemaan kuinka saada iskettyä naisia baareissa.


title: Hölmö hullu rakkaus

text: Elokuva julkaistiin Yhdysvalloissa ja Kanadassa 29. heinäkuuta 2011 ja Suomessa 9. syyskuuta 2011, tuottaen yli 142 miljoonaa dollaria 50 miljoonan budjetillaan. Gosling oli ehdokkaana Golden Globe Award -palkinnolle kategoriassa paras miespääosa musikaali- tai komediaelokuvassa.


title: Sampo Eskelinen

text: Sampo Ilmari Eskelinen (s. 7. maaliskuuta 1964 Joensuu) on suomalainen upseeri, kenraalimajuri ja ilmavoimien komentaja 1. kesäkuuta 2017 alkaen. Tätä ennen hän toimi Puolustusvoimien suunnittelupäällikkönä.


title: Sampo Eskelinen

text: Eskelinen ylennettiin prikaatikenraaliksi itsenäisyyspäivänä 2015 ja kenraalimajuriksi 4. kesäkuuta 2017.


title: Sampo Eskelinen

text: Eskelinen valmistui Kadettikoulusta 1988. Hän on toiminut muun muassa seuraavissa tehtävissä:


title: Yoshio Fujimoto

text: Yoshio Fujimoto (29. tammikuuta 1960) on japanilainen entinen ralliautoilija, joka osallistui urallaan 18 MM-osakilpailuun. Hänen parhaaksi saavutuksekseen jäi vuoden 1996 Indonesian rallin neljäs sija.


title: Yoshio Fujimoto

text: Aasian-Tyynenmeren rallisarjassa Fujimoto ajoi 23 rallia saavuttaen niissä kaksi voittoa. Voitot tulivat Malesian rallista 1997 ja 1998.


title: Le Bar de la Fourche

text: Le Bar de la Fourche (kansainvälisesti "The Bar at the Crossing") on vuonna 1972 ensi-iltansa saanut Alain Leventin ohjaama ranskalainen seikkailukomediaelokuva, jonka pääosaa näyttelee Jacques Brel. Elokuva perustuu Auguste Gilbert de Voisinsin samannimiseen romaaniin "Le Bar de la Fourche" (1921), jonka pohjalta Alain Levent, Philippe Dumarçay ja François Boyer sovittivat elokuvan käsikirjoituksen. Elokuvan tuottajina olivat Gérard Beytout ja René Pignières.


title: Le Bar de la Fourche

text: "Le Bar de la Fourche" sai ensi-iltansa vuoden 1972 Berliinin elokuvajuhlilla, missä Alain Levent oli ehdokkaana pääkilpailussa parhaan elokuvan Kultaisen karhun saajaksi.


title: Le Bar de la Fourche

text:
"Le Bar de la Fourche" sijoittuu vuoteen 1916 ja kertoo viinasta, vapaudesta ja naisista rakastavasta Vincent van Horstista (Jacques Brel), joka lähtee ensimmäisen maailmansodan repimästä Euroopasta Kanadaan etsimään entistä rakkauttaan, Mariaa (Rosy Varte). Matkallaan Kanadaan Vincent lyöttäytyy yhteen Olivier-nimisen nuoren miehen (Pierre-François Pistorio) kanssa. Kanadassa Vincent löytää Marian, mutta rakastuukin Annie Smith -nimiseen tyttöön (Isabelle Huppert).
"Le Bar de la Fourchen" tuotantoyhtiönä oli Société Nouvelle de Cinématographie (SNC).


title: Le Bar de la Fourche

text: "Le Bar de la Fourche" sai ensi-iltansa Berliinin elokuvajuhlilla Länsi-Saksassa kesäkuussa 1972. Elokuva sai teatteriensi-iltansa Ranskassa 23. elokuuta 1972, oli Société Nouvelle de Cinématographien (SNC) teatterilevittämä ja keräsi teatterikierroksensa aikana 387 757 katsojaa.


title: Le Bar de la Fourche

text: "Le Bar de la Fourche" julkaistiin Ranskassa DVD:lle 15. lokakuuta 2014.


title: Turha ruokkia ruumiita

text: Turha ruokkia ruumiita on hardcore punk -yhtye Valse Tristen ensimmäinen studioalbumi, joka julkaistiin heinäkuussa 1999 levymerkillä Solardisk.


title: Zach Hill

text: Zach Hill (s. 28. joulukuuta 1979) on yhdysvaltalainen muusikko, joka on työskennellyt useassa yhtyeessä. Hänet tunnetaan parhaiten Death Gripsin ja Hellan rumpalina. Hän on myös tehnyt experimental-levyjä omakustanteena, kuten Face Tat (2010).


title: Viljo Vesterinen -kilta

text: Viljo Vesterinen-kilta ry (V.V.-kilta) oli yhdistys, joka järjesti Viljo Vesterisen nimeä kantavia valtakunnallisia harmonikkakilpailuja vuosina 1978-1993. Jäseniä killassa oli 23, joista V.V.-kilpailun voittajia oli 16.


title: Viljo Vesterinen -kilta

text: Viljo Vesterisen saadessa toisen palkinnon Euroopan harmonikkamestaruuskilpailussa Göteborgissa 1934 ja voittaessa pohjoismaiden harmonikkamestaruuskilpailut Tukholmassa neljä kertaa: 1934, 1936, 1938 ja 1939 (Suomi-Ruotsi harmonikkamaaottelun henkilökohtainen voittaja Helsingissä 1943), hänen nimeään kantavia kilpailuja olisi pitänyt järjestää jo 1930-luvun lopulla ja viimeistäänkin heti sotien jälkeen. Suomen Harmonikansoittajain Liitto ry (nyk. Suomen Harmonikkaliitto Ry) ilmoitti järjestävänsä Viljo Vesterisen harmonikkakilpailun vuonna 1977, joka peruuntui vain yhden soittajan ilmoittautuessa osanottajaksi. Melodiabassoharmonikan soiton opetus oli tuolloin vasta alullaan. Siitä huolimatta standardibassoharmonikalla olisi pitänyt soittaa pakollisena kappaleena polyfoninen sävellys.


title: Viljo Vesterinen -kilta

text: Viljo Vesterinen-kilta ry (V.V.-kilta) perustettiin musiikinopettaja Jukka Ollilan toimesta Vesterisen perikunnan kirjallisella suostumuksella Helsingissä 16.10.1977. Säännöissä mainittiin: Yhdistyksen tarkoituksena on vaalia ja kehittää Viljo Vesterisen harmonikkaperinnettä järjestämällä hänen nimeään kantavia kilpailuja maassamme. Jukka Ollila, joka valittiin V.V.-killan puheenjohtajaksi, oli kutsunut perustavaan kokoukseen Suomen harmonikkamestaruuskilpailun voittaneita soittajia. Varapuheenjohtajaksi valittiin Esko Könönen, sihteeri/rahastonhoitajaksi Paavo Tiusanen, kiltaneuvoston jäseniksi Veikko Ahvenainen, Taito Vainio ja poissaolevana Yhdysvalloissa opiskeleva Juha Silfverberg. Kunniajäseneksi kutsuttiin rouva Toini Vesterinen ja vuonna 1979 professori George de Godzinsky. Silfverbergin erottua killasta, hänen tilalleen kutsuttiin Aarre Lievonen 1981, joka valittiin myös varapuheenjohtajaksi Esko Könösen kuoleman jälkeen 1983. Tilintarkastajina toimivat arkkitehti Ylermi Salminen ja rehtori Matti Kaihovaara, jonka tilalle tuli ekonomi Olli Palonen. Varatilintarkastajina olivat viulutaiteilija Pertti Kiri ja nuottigraafikko Unto Satukangas.


title: Viljo Vesterinen -kilta

text: V.V.-kilta järjesti vuosittain Viljo Vesterisen nimeä kantavia valtakunnallisia harmonikkakilpailuja eri paikkakunnilla. Paikallisilta kulttuuritoimilta kilta edellytti ilmaisia kilpailutiloja ja kiltajäsenten matkakorvauksia julkisten kulkuneuvotaksojen mukaan. Kiltajäsenet toimivat tehtävissään ilman palkkioita. Viljo Vesterisen kilpailun voittaja kutsuttiin V.V.-killan jäseneksi ja hän sai 1. palkinnon lisäksi hopeisen jäsen-/ansiomerkin. Kilpailutuomaristoon kuuluivat kaikki killan jäsenet, mutta ennen varsinaista tuomarijäsenyyttään V.V.-kilpailun voittajan oli oltava kuunteluoppilaana kolmessa kilpailussa. Tuomariston puheenjohtajana toimi killan puheenjohtaja ja hänen estyessään varapuheenjohtaja. Arvostelu perustui aluksi pistearviointiin ja myöhemmin avoimeen keskusteluun mies- ja ääniratkaisuineen, joissa huomioitiin myös kategoriset sijoitukset. Viljo Vesterisen 75-v. muistokonsertti pidettiin Sibelius-Akatemian juhlasalissa 28.3.1982.


title: Viljo Vesterinen -kilta

text: Musiikin arvokilpailuissa samassa sarjassa kilpailevilta soittimilta edellytetään tiettyä ykseyttä. Myös V.V.-kiltaa perustaessaan puheenjohtaja lähti siitä, että Viljo Vesterisen kilpailut käydään 5-riviöharmonikkaa soittavien kesken. Tämä ei ollutkaan itsestään selvä asia kaikille kiltajäsenille. Säännöissä Vesterisen harmonikkaperinteen vaaliminen olisi pitänyt ilmaista tarkemmin. Helsingissä Karjalatalossa pidetyn V.V.-kilpailun jälkeen Juhani Pitkänen kirjoitti Hanuri-lehdessä 4/1979: ”... miksi pianoharmonikalla ei saa osallistua V.V.-kilpailuun … kukahan oli tämä nero, joka keksi tämän säännön ja mihin tällä pyritään?” Pj. Jukka Ollila, koulutukseltaan myös kanttori-urkuri, vastasi kirjoitukseen samassa Hanuri-lehdessä. Hänelle piano- ja 5-riviöharmonikan yhteiskilpailu samassa sarjassa oli sovittamaton yhtälö. Kysymyksessä oli valtakunnallinen arvokilpailutapahtuma, jonka tavoitteena oli spesifioitua mahdollisimman hyvin 5-riviöharmonikan kapealla alueella.


title: Viljo Vesterinen -kilta

text: Kiltaa kritisoitiin myös Vesterisen soiton matkimisesta, johon puheenjohtaja totesi: ”Sivistynyt musiikkimaailma vaalii Puolan kansallissäveltäjän Frederik Chopinin ja Unkarin kansallissäveltäjän Franz Lisztin klassista pianonsoittoperinnettä, eikä kenellekään tule mieleen puhua matkimisesta. Heillä molemmilla oli lahjakkaita piano-oppilaita ja näillä oppilaita, joiden myötä tuo arvokas pianonsoittoperinne jatkuu kauas tulevaisuuteen asti. Kansainvälisesti katsoen - muutamia maita lukuun ottamatta - 5-riviöharmonikkaa ei juuri tunneta maailmalla, joten se tulisi julistaa suojelun kohteeksi. Sen vaaliminen ei pitäisi ketään loukata."


title: Viljo Vesterinen -kilta

text: Soittavat kasetilla ja CD-levyllä


title: Viljo Vesterinen -kilta

text: Yleisön äänestämän kunniapalkinnon ja hopeisen V.V.-ansiomerkin saivat myös 1978 Maija Rantanen, 1979 Marjo Suominen ja 1989 Maarit Lehtimäki.


title: Viljo Vesterinen -kilta

text: Puheenjohtaja Jukka Ollila ilmoitti hyvissä ajoin luopuvansa killan tehtävistä. Hänet nimettiin V.V.-killan kunniapuheenjohtajaksi Aarre Lievosen ehdotuksesta. Myös kiltajäsenet Veikko Ahvenainen, Paavo Tiusanen, Taito Vainio ja Aarre Lievonen sekä postuumina Esko Könönen nimettiin kunniajäseniksi. Koska kiltajäsenillä ei ollut halukkuutta yhdistyksen johtotehtäviin, päätettiin 16 vuotta kestänyt Viljo Vesterisen nimeä kantavan killan toiminta lopettaa 13.3.1994. Killan arkisto, pöytä- ja tilikirjat sekä muu materiaali luovutettiin Suomen Harmonikkaliitolle, jonka ensimmäiseksi kunniajäseneksi Viljo Vesterinen oli nimetty vähän ennen kuolemaansa pj. Martti Jäppilän, sihteeri Esko M.K. Koskisen ja Jukka Ollilan toimesta vuonna 1961.


title: Tuusjärvi (Rantasalmi)

text: Tuusjärvi on Etelä-Savossa Rantasalmella ja Juvalla sijaitseva järvi.


title: Tuusjärvi (Rantasalmi)

text: Järven pinta-ala on 1 600 hehtaaria eli 16 km². Se on 10,9 kilometriä pitkä ja 3,5 kilometriä leveä. Järven yleisilme on kolmiosainen. Sen keskellä sijaitsee järvenselkä, josta erottuu luoteeseen aukeava oma järvenalue, jonka pohjukassa sijaitsee Kirjastenlahti. Tuussaaren ja Hietaniemen takana kaakossa aukeaa oma järvenosa, missä Rapiojoen leveä alku-uoma saa alkuunsa.


title: Tuusjärvi (Rantasalmi)

text: Järvi on luodattu ja siitä on julkaistu syvyyskartat. Sen tilavuus on 94 miljoonaa m³ eli 0,094 km³. Järven keskisyvyys on 6,0 metriä ja suurin syvyys on 21,2 metriä. Syvin kohta sijaitsee Tuussaaren luoteispuolella. Järvessä on monia yli 15 metrin syvänteitä.


title: Tuusjärvi (Rantasalmi)

text: Järvessä on laskettu olevan 14 saarta. Niiden yhteispinta-ala on 46 ha, mikä on noin 2,8 % järven kokonaispinta-alasta. Saarista yksi on yli hehtaarin suurinen, 11 yli aarin ja loput 2 ovat alle aarin kokoisia. Yksikään saari ei ylitä neliökilometriä. Suurin saari Tuussaari on 1,6 kilometriä pitkä ja 500 metriä leveä. Kaksi seuraavaksi suurinta saarta ovat 70 metriä pitkiä.


title: Tuusjärvi (Rantasalmi)

text: Järven rantaviivan pituus on 44 kilometriä, josta saarten rantaviivan yhteispituus on 5,0 kilometriä. Tästä osuudesta vastaa lähes yksinään Tuussaari. Järven ympäristössä on jonkin verran maanviljelyä. Etenkin koillisrannan Tuusmäen ympäristössä on peltoja runsaasti. Ympäristö on haja-asutusaluetta eikä varsinaisia kylätaajamia esiinny järven rannoilla. Juvan kautta Savonlinnaan kulkeva valtatie 14 ylittää järven luusuan.


title: Tuusjärvi (Rantasalmi)

text: Järvi sijaitsee Vuoksen vesistössä (vesistöaluetunnus 04) Suur-Saimaan alueella (04.1) Kyrsyänjärven–Tuusjärven valuma-alueessa (04.17), mihin Tuusjärven alue (04.173) kuuluu.


title: Tuusjärvi (Rantasalmi)

text: Valuma-alue saa pääosan vedestään Pahakkalanjoen valuma-alueelta (04.174), jonka laskujoki Pahakkalanjoki on. Tuusjärvi laskee Rapiojoen, Palosjärven, Melasen, Hirmujoen, Halmejärven, Kuhajärven ja Uitonvirran kautta Sulkavaan, missä vesireitti laskee Pihlajaveteen.


title: Tuusjärvi (Rantasalmi)

text: Tuusjärven lähialueella on 17 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Pyhäjärvi (108 ha), Syväri (39 ha), Kankaistenlampi (26 ha), Iso-Saareinen (22 ha), Vehkalampi (22 ha), Laihalampi (18 ha) ja Korppinen (18 ha).


title: Sundi Coop

text: Sundi Coop on Savonlinnan keskustassa sijaitseva musiikki- ja multimedia-alan osuuskunta ja äänitysstudio, joka perustettiin vuonna 1998. Studio tunnettiin aiemmin nimellä Walltone-studio, jonka toiminnanjohtajana ennen Sundi Coopia toimi Tuomo Valtonen, joka toimii nykyään studion masteroijana ja editoijana. Studio tuottaa yritys- ja tuote-esittelyvideoita, ääni- ja mainoslevyjä sekä suunnittelee, toteuttaa ja valmistaa levynkansia.


title: William Baumol

text: William Jack Baumol (26. helmikuuta 1922 New York – 4. toukokuuta 2017 New York) oli yhdysvaltalainen taloustieteilijä. Hän oli taloustieteen professori New Yorkin yliopistossa ja Princetonin yliopistossa. Baumol väitteli taloustieteen tohtoriksi London School of Economicsista vuonna 1949. Hänen tieteellinen tuotantonsa pitää sisällään kymmeniä kirjoja ja satoja tieteellisiä artikkeleita.


title: William Baumol

text: Taloudellinen ilmiö Baumolin tauti on nimetty William Baumolin mukaan.


title: Outolintu (kappale)

text: Outolintu on Timo Rautisen single ja kappale vuoden albumilta "Loppuun ajettu". Se julkaistiin 11. toukokuuta 2007 levymerkillä King Foo Entertainment.


title: Outolintu (kappale)

text: Single nousi Suomen virallisen listan kolmannelle sijalle.


title: Rockville (Maryland)

text: Rockville on kaupunki Yhdysvaltojen Marylandin osavaltion Montgomeryn piirikunnassa ja yksi pääkaupunki Washington D.C.:n esikaupungeista. Rockville on piirikuntansa hallintokeskus ("county seat"). Washingtonin luoteispuolella sijaitsevassa Rockvillessä oli vuonna 2008 kaikkiaan 60 734 asukasta. Kaupunki kuuluu pääkaupunkiseudun hallintoalueeseen nimeltä Baltimore–Washington Metropolitan Area.


title: Rockville (Maryland)

text: Monet asukkaista ovat hyvätuloisia pääkaupungissa työssä käyviä virkamiehiä. Rockvilleen kulkee Washingtonin metron punainen linja. Rockvillessä on Marylandin suurimpiin kuuluvat juutalaisten ja kiinalaisten yhteisöt.


title: Rockville (Maryland)

text: Rockvillen suurimpia työnantajia ovat piirikuntahallinnon (5 000 työntekijää) ja julkisten koulujen (2 500 työntekijää) ohella puolustusvälineyhtiö Lockheed Martin (2 000), yhteiskunnallinen tutkimuslaitos Westat (2 000), yrityskonsulttiyhtiö Booz Allen Hamilton (1 300) ja Montgomery College (1 000 työntekijää). Videopeliyhtiö Bethesda Softworks perustettiin 1986 naapurikaupunki Bethesdassa, mutta muutti jo vuonna 1990 Rockvilleen. Bethesdan tavoin Rockvillessä toimii monia terveydenhoitoalan suuryrityksiä ja tutkimuslaitoksia.


title: Rockville (Maryland)

text: 2010-luvulla Movoto-kiinteistövälitysyhtiö arvioi Rockvillen Washingtonin pääkaupunkiseudun kuudenneksi parhaaksi asuinalueeksi.


title: Nissan 370Z

text: Nissan 370Z on Nissanin vuodesta 2009 lähtien valmistama urheiluautomalli, joka korvasi edeltäneen Nissan 350Z:n. Japanissa sitä myydään nimellä Nissan Fairlady Z.


title: Nissan 370Z

text: Nissan 370Z:ssa on moottorina vapaasti hengittävä 3,7-litrainen V6, jonka teho on 328 hevosvoimaa. Voimansiirtona on kuusivaihteinen manuaalivaihteisto tai seitsenportainen automaattivaihteisto. Nissan 370Z Nismo -versiossa moottorin teho on nostettu 344 hevosvoimaan.


title: Nissan 370Z

text: Vuonna 2012 malli koki pienen kasvojenkohotuksen, jossa se sai etupuskuriinsa LED-päiväajovalot. Uudistunut malli esiteltiin Chicagon autonäyttelyssä helmikuussa.


Saksan kansallinen tiedeakatemia Leopoldina () on vuonna 1652 perustettu saksankielisen kulttuuripiirin tiedeakatemia. Saksassa tulkitaan Leopoldina-tiedeakatemian olevan maailman vanhin yhtäjaksoisesti toiminut luonnon- ja lääketieteellinen tiedeakatemia. Leopoldina-tiedeakatemialla on noin 1 500 jäsentä; se on jäsenmäärältään Saksan suurin tiedeakatemia. Saksan Hallessa kotipaikkaansa pitävä tiedeakatemia nimettiin kansalliseksi tiedeakatemiaksi vuonna 2008. Tiedeakatemian rahoituksesta vastaa Saksan opetus- ja tutkimusministeriö yhdessä Saksi-Anhaltin osavaltion kanssa suhteessa 80:20.


title: Saksan kansallinen tiedeakatemia Leopoldina

text: Leopoldina-akatemian jäsenhaun mukaan tiedeakatemiaan on kuulunut vuoden 1963 (nobelisti A.I.Virtanen jäseneksi) ja toukokuun 2017 välillä yhteensä 13 jäsentä, joiden kotipaikka on Suomi. Heistä seitsemän lueteltiin jäseneksi toukokuussa 2017.


title: Jääkiekon SM-liigakausi 2017–2018

text: Jääkiekon SM-liigakausi 2017–2018 oli jääkiekon SM-liigan 43. kausi. Kauden runkosarja alkoi 8. syyskuuta 2017 ja se päättyi 10. maaliskuuta 2018, jonka jälkeen alkoivat pudotuspelit 13. maaliskuuta. Puolustavana mestarina kauteen lähti Tappara. SM-liigakaudella 2017–2018 pelattiin ennätyksellisen paljon otteluita perjantaisin ja lauantaisin. Viikonlopun otteluista on katsomokäyttäytymisen osalta tullut hyvää palautetta.


title: Jääkiekon SM-liigakausi 2017–2018

text: Syyskaudella ohjelmassa oli perinteinen maajoukkuetauko 5.–13. marraskuuta välisenä aikana. Joulutauko pidettiin 20.–25. joulukuuta. Talviolympialaiset Etelä-Korean Pyeongchangissa alkoivat Suomen maajoukkueen osalta 14. helmikuuta 2018. Liigassa pelattiin täysi kierros vielä lauantaina 17. helmikuuta, jonka jälkeen käynnistyi olympiatauko. Peleihin palattiin tiistaina 27. helmikuuta.


title: Jääkiekon SM-liigakausi 2017–2018

text: Kauden erikoisuuksiin kuuluivat ensimmäistä kertaa Liigassa pelattavat tuplapelit KooKoon ja Sportin välillä. Joukkueet kohtasivat lokakuussa peräkkäisinä iltoina Kouvolassa ja helmikuussa kahdesti peräkkäin Vaasassa. Joulukuussa HIFK ja Kärpät pelasivat ulkoilmaottelussa Helsingin Kaisaniemessä.


title: Jääkiekon SM-liigakausi 2017–2018

text: Pudotuspelit käynnistyvät 1. kierroksen otteluilla tiistaina 13. maaliskuuta. Puolivälierät kahdeksan parhaan kesken alkoivat tiistaina 20. maaliskuuta. Loppuottelusarja Suomen mestaruudesta Kärppien ja Tapparan välillä pelattiin 17.–26. huhtikuuta 2018.


title: Jääkiekon SM-liigakausi 2017–2018

text: SM-liigassa pelataan 60 ottelun runkosarja, jonka kuusi parasta joukkuetta selviytyvät suoraan puolivälieriin ja sijoille 7.–10. sijoittuneet joukkueet pelaavat pudotuspeliottelut puolivälieriin pääsystä. Sijoille 11.–15. sijoittuneiden joukkueiden kausi päättyy runkosarjaan.


title: Jääkiekon SM-liigakausi 2017–2018

text: Runkosarjassa joukkueet ovat jaettuina viiteen kolmen seuran lohkoon. Lohkon muodostavat HIFK, HPK ja Kärpät, Pelicans, KooKoo ja SaiPa, Ilves, Tappara ja Sport, Jukurit, JYP ja KalPa sekä Lukko, TPS ja Ässät. Jokainen joukkue kohtaa kunkin lohkotoverinsa kuusi kertaa: kolmesti kotikentällä ja kolmesti vieraskentällä. Muita seuroja vastaan joukkueet pelaavat neljä kertaa.


title: Jääkiekon SM-liigakausi 2017–2018

text: Pudotuspelien 1. kierroksella pelasivat runkosarjan sijoille 7–10 sijoittuneet joukkueet: SaiPa, Ässät, Lukko ja Pelicans. Kierros pelattiin paras kolmesta -järjestelmällä, jossa kahdella voitolla joukkue eteni puolivälieriin.


title: Punainen viiva (kappale)

text: Punainen viiva on Timo Rautiaisen kappale ja single albumilta "Sarvivuori".


title: Punainen viiva (kappale)

text: Single debytoi Suomen virallisen listan piikkipaikalla, ja se pysyi listalla yhteensä 8 viikkoa.


title: Sinulle (kappale)

text: Sinulle on Timo Rautiaisen kappale ja single albumilta "Sarvivuori".


title: Sinulle (kappale)

text: Kappale debutoi Suomen virallisen singlelistan kolmannella sijalla, ja se pysyi listalla yhteensä kolme viikkoa.


title: Uskonnonpastori

text: Uskonnonpastori on Timo Rautiaisen kappale ja maxi-single albumilta "Sarvivuori". Single debytoi Suomen virallisen singlelistan sijalla 13, ja se pysyi listalla yhteensä 3 viikkoa.


title: Uskonnonpastori

text: Kappaleet 2-4 äänitetty livenä vuoden 2006 Ankkarockissa. Singlen kansikuvan on toteuttanut Jarkko Martikainen.


title: Cities XL (pelisarja)

text: Cities XL on Monte Criston kehittämä kaupunginrakennuspelien sarja.


title: Utopia (täsmennyssivu)

text: Utopia voi tarkoittaa jotain seuraavista:


title: SimCity DS

text: SimCity DS on Nintendo DS:lle julkaistu "SimCity" -kaupunginrakennuspeli. Pelin on julkaissut Electronic Arts vuonna .


title: SimCity DS

text: Peli perustuu "SimCity 3000" -peliin, mutta on muokattu huomattavasti ja tukee muun muassa DS:n osoitinkynää ja kaksoisnäyttöä.


title: SimCity DS

text: Peli sai 7.0/10 IGN:n arvostelussa.


title: SimCity 64

text: SimCity 64 on Nintendo 64:lle vuonna julkaistu "SimCity"-sarjan kaupunginrakennuspeli.


title: SimCity 64

text: Pelin on kehittänyt HAL Laboratory ja julkaissut Nintendo.


title: SimCity 64

text: Peli on yksi harvoista Nintendo 64DD-diskettiasemalaajennukselle julkaistuista peleistä.


title: SimCity 64

text: Peli sai IGN:n arvostelussa arvosanan 6.0/10. Pelin grafiikkamoottori sai huomattavasti negatiivisia kommentteja.


title: SimCity Creator

text: SimCity Creator on "SimCity"-sarjan kaupunginrakennuspeli.


title: SimCity Creator

text: Pelin on kehittänyt Hudson Soft ja julkaissut Electronic Arts Wiille vuonna . AKI Corporation on kehittänyt pelistä Nintendo DS:lle julkaistun version, joka tunnetaan myös nimellä SimCity DS 2.


title: SimCity Creator

text: Wiille julkaistu versio sai IGN:n arvostelussa 5.9/10 pistettä.


title: Mykyta Ševtšenko

text: Mykyta Ruslanovytš Ševtšenko (, s. 26. tammikuuta 1993 Horlivka, Ukraina) on ukrainalainen jalkapalloilija. Hän edustaa Ukrainan jalkapalloliigassa pelaavaa FK Šah’tar Donetskin joukkuetta ja on pelipaikaltaan maalivahti.


title: Martin X-23 PRIME

text: Martin X-23 PRIME ("PRIME", ) on nostavan rungon tutkimusalusta, joka tunnetaan myös yhtenä X-lentokoneena.


title: Martin X-23 PRIME

text: Alustaa on käytetty kaasukehään syöksyn () tutkimukseen. Lämpökilpi suojasi alusta kauttaaltaan. Kone oli miehittämätön.


title: Martin X-23 PRIME

text: Mallia seurasi miehitetty Martin Marietta X-24.


title: Putkisarvinokka

text: Putkisarvinokka eli aikaisemmalta nimeltään nigeriansarvinokka ("Bycanistes cylindricus") on sarvinokkien heimoon kuuluva lintulaji. Sitä tavataan Afrikassa seuraavissa maissa: Norsunluurannikko, Ghana, Guinea, Liberia, Sierra Leone ja Togo.


title: Putkisarvinokka

text: Lajin kannan suuruutta ei ole määritetty, mutta se on nopeasti pienenemässä, mikä johtuu sen elinalueiden tuhoutumisesta ja heikentymisestä.


title: Putkisarvinokka

text: Sen elinpiiriä ovat vanhat metsät ja kypsät sekundaarimetsät. Myös sitä tavataan viljelmillä, ja se on yleistynyt niillä muita sarvinokkia enemmän, mutta ei tiedetä ovatko ne elinvoimaisia pesiviä populaatioita. Golan metsässä Sierra Leonessa sen levinneisyysalue on sama kuin pussisarvinokan, joten nämä lajit ehkä suosivat samanlaisia elinympäristöjä.


title: Putkisarvinokka

text: Muiden suurten sarvinokkien tapaan se voi olla riippuvainen pesinnässään suurista nuorista puista ja pystyssä olevista kuolleista puista. Se munii Liberiassa luultavasti syys–marraskuussa, mutta muualla muninta saattaa tapahtua joko tammi–huhtikuussa, kesä–elokuussa tai loka–joulukuussa. Pesät ovat puunkoloissa 20–25 metrin korkeudessa. Se ei pesi joka vuosi.


title: Putkisarvinokka

text: Sen ravintoa ovat latvuston hedelmät, mutta se syö myös hyönteisiä.


title: Putkisarvinokka

text: Linnun pituus on 60–70 cm. Se on suuri sarvinokka, ja sillä on vaaleankeltainen nokka ja siinä ontto rakenne. Pää on musta, (alalajilla cylindricus on poskissa punaista), samoin rinta, selkä ja alapuolen yläosa, kun taas alapuolen alaosa on valkoinen, ja siivissä on valkoista. Pyrstö on valkoinen, ja siinä on musta raita. Naarailla nokka ja sen ontto rakenne on pienempi.


title: Sukkulaheinät

text: Sukkulaheinät ("Cutandia") on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi kuusi lajia.


title: Hokkaido Air System

text: Hokkaido Air System (, "Kabushiki-gaisha Hokkaidō Ea Shisutemu"; IATA: HC, ICAO: NTH) eli HAC on japanilainen lentoyhtiö, jonka kotipaikka on Okadaman lentoasema Sapporossa. Se lentää reittilentoja Hokkaidōn saarella.


title: Hokkaido Air System

text: Hokkaido Air System perustettiin vuonna 1997. Japan Air System omisti yhtiöstä 51 prosenttia ja Hokkaidōn prefektuuri loput. Se aloitti lentonsa vuonna 1998 kahdella Saab 340 -koneella. Kun Japan Air System myöhemmin liitettiin Japan Airlinesiin, Hokkaido Air Systemistä tuli osa JAL Groupia. Osana JAL Groupin uudelleenjärjestelyä Japan Air System irrotettiin sen alaisuudesta maaliskuussa 2011. Japan Airlines on edelleen yhtiön vähemmistöomistaja, mutta ei vastaa enää sen lipunmyynnistä tai varausjärjestelmistä.


title: Hokkaido Air System

text: Hokkaido Air System lentää reittilentoja kuuteen kohteeseen.Hokkaido Air Systemin laivastoon kuului lokakuussa 2017 kolme Saab 340B+ -lentokonetta.


title: Leukotrieenit

text: Leukotrieenit ovat eikosanoideihin kuuluvia lipidejä. Leukotrieenejä muodostuu eliöissä rasvahapoista ja eläimissä ne ovat tärkeitä välittäjäaineita tulehdustiloissa esimerkiksi astmassa ja allergisissa reaktioissa.


title: Leukotrieenit

text: Leukotrieenien biosynteesin lähtöaineita ovat tyydyttymättömät rasvahapot. Tyypillisin on arakidonihappo eli eikosatetraeenihappo. Leukotrieenejä voi muodostua myös Meadin haposta eli eikosatrieenihaposta tai eikosapentaeenihaposta. Leukotrieenien rakenteessa on kolme konjugoitunutta kaksoissidosta. Arakidonihaposta muodostuneissa leukotriineissä on myös neljäs kaksoissidos, joka on konjugoitumaton kolmen muun kaksoissidoksen kanssa. Meadin haposta muodostuneissa leukotrieeneissä ei tätä kaksoissidosta ole ja eikosapentaeenihaposta muodostuneissa leukotrieeneissä niitä on kaksi. Leukotrieenien biosynteesi on aktiivista valkosoluissa ja erityisesti jyvässoluissa, syöttösoluissa ja makrofageissa.


title: Leukotrieenit

text: Leukotrieenin biosynteesin ensimmäisessä vaiheessa rasvahappo, esimerkiksi arakidonihappo, hapettuu lipoksigenaasientsyymin vaikutuksesta epoksidirenkaan sisältäväksi LTA:ksi. Tämä yhdiste on hyvin reaktiivinen ja reagoi veden kanssa leukotrieeni-A-hydrolaasin katalysoimana LTB:ksi. Tämä leukotrieeni on rakenteeltaan tyydyttymätön dihydroksikarboksyylihappo. LTB toimii esiasteena niin kutsuttujen kysteinyylileukotrieenien eli LTC:n, LTD:n ja LTE:n muodostumiselle. LTC:ää muodostuu, kun glutationi-S-transferaasi liittää glutationin LTB:ään. LTD:ä ja LTE:ä muodostuvat LTC:stä peptidaasientsyymien vaikutuksesta.


title: Leukotrieenit

text: Leukotrieenit sitoutuvat niille erikoistuneisiin reseptoreihin soluissa. LTB on tärkeä tulehduksen välittäjäaine. Se muun muassa aktivoi T-imusoluja ja jyvässoluja, ohjaa näitä kohti tulehduspesäkkeitä soluissa ja aktivoi eräiden entsyymien ja välittäjäaineiden vapautumista. Kysteinyylileukotrieenien tärkein vaikutusmekanismi on lihasten supistuksen aikaansaaminen. Allergisen reaktion ja erityisesti astman yhteydessä kysteinyylileukotrieenien tuotanto on suurta ja tämä aiheuttaa keuhkoputken ahtautumista ja hengitysoireita. Leukotrieenien synteesiä estäviä ja leukotrieenireseptoreihin vaikuttavia yhdisteitä käytetään astmalääkkeinä. Tällaisia ovat esimerkiksi montelukasti ja tsafirlukasti.


title: Lakikirja

text: Lakikirja oli jatkuvasti ilmestyvä, kronologisesti järjestetty ja ajantasainen, asiahakemistolla varustettu suomenkielinen lakiteos, joka sisälsi Suomessa voimassa olleet osat vuoden 1734 Ruotsin valtakunnan lakia sekä myöhemmin julkaistuja lakeja ja asetuksia. Lakikirjaa kustansi ja julkaisi Suomalaisen kirjallisuuden seura vuosien 1920-1951 välisenä aikana. Yleisemmässä merkityksessä nimitystä lakikirja käytetään myös sen edeltäjästä, teoksesta Ruotsin valtakunnan laki vuodelta 1734 täydennettynä myöhemmällä lainsäädännöllä. Lakikirjan seuraaja on Suomen laki -teos.


title: Lakikirja

text: Ensimmäinen painettu kattava suomenkielinen lakikirja Ruodzin valdakunnan laki ilmestyi vuonna 1759. Sen oli suomentanut lääninsihteeri Samuel Forseen vuonna 1736 ilmestyneestä ruotsinkielisestä alkuperäisteoksesta Sweriges Rikes Lag, joka sisälsi vuoden 1734 lain. Käännöstä muokkasivat myös hovioikeudenasessori Gabriel Theuvonius ja reistraattori Erik af Palén.


title: Lakikirja

text: Ennen tätä tehdyt maanlain ja kaupunginlain suomennokset olivat jääneet käsikirjoituksiksi  Ainoastaan erilliset kirkkolain ja Kustaa II Aadolfin sota-artiklojen suomennokset oli julkaistu painettuina.


title: Lakikirja

text: Vuoden 1759 suomenkielinen lakikirja ei saanut virallista asemaa, mutta lukutaidon yleistyessä suomenkieliset oikeudenhakijat saattoivat sen avulla itsenäisesti ottaa selvää oikeuksistaan ja velvollisuuksistaan ja virkamiestenkin työ helpottui.


title: Lakikirja

text: Vuonna 1887 Suomalaisen kirjallisuuden seura (SKS) julkaisi ensimmäisen virallisen ja täydellisen suomenkielisen lakikirjan. Suomennoksen, joka perustui vuoden 1734 lakiin täydennettynä myöhemmällä lainsäädännöllä, teki Sääksmäen kirkkoherra Gustaf Cannelin. Suomennoksen tarkasti ja toimitti professori Jaakko Forsman. SKS julkaisi ja kustansi vuoden 1734 lain suomennoksesta täydennyksineen kaikkiaan kaksi korjattua laitosta ja neljä painosta sekä taskupainoksen


title: Lakikirja

text: Ensimmäinen Suomen itsenäistymisen jälkeen ilmestynyt lakikirja julkaistiin vuonna 1920. Lakikirja sisälsi tuolloin voimassa olleet osat vuoden 1734 laista sekä myöhemmin ilmestyneitä lakeja ja asetuksia. Se sisälsi myös oikeustapauksia. Lakikirjan toimitti kihlakunnantuomari A. E. Andersen. Tästä kustantamastaan suomalaisesta lakikirjasta SKS julkaisi edelleen samaa käytäntöä seuraten seitsemän painosta vuosina 1927, 1934, 1936, 1941, 1944, 1947 ja 1951. Ne toimitti professori Bruno Salmiala, hänen lisäkseen valmistelutyössä olivat mukana oikeussihteeri Lauri Ailio, oikeusneuvos Filip Jaatinen ja lainsäädäntöneuvos Marjos Rapola..


title: Lakikirja

text: Lakikirja, joka perustui vuoden 1734 lain pohjalle, kävi vähitellen riittämättömäksi käyttäjien tarpeisiin. Sen julkaisuoikeudet luovutettiin vuonna 1954 Suomen lakimiesliitolle, joka alkoi vuodesta 1955 alkaen julkaista aiheenmukaisesti järjestettyä Suomen laki –nimistä teosta.


title: Arktos Media

text: Arktos Media on Budapestissä toimiva alt-right -kustantamo.


title: Arktos Media

text: Arktos Mediaa pidetään yleisesti, niin liikkeen jäsenten ja sitä tutkivien asiantuntijoiden keskuudessa, alt-rightin johtavana kustantamona. Se toimii Budapestin identitaarisen, nationalistisen ja äärioikeiston liikehdinnän keskiössä. Kustantamo on julkaissut useita englanninkielisiä käännöksiä alt-rightin keskeisistä teoksia, muun muassa Aleksandr Duginin tekstejä. Arktosin teokset edustavat yleisesti vaihtoehtoa modernille yhteiskunnalle ja suhtautuvat kriittisesti liberalismiin, ihmisoikeuksiin ja nykyaikaiseen demokratiaan. Kustantamo on julkaissut yli 130 nimikettä kymmenellä eri kielellä.


title: Arktos Media

text:
John Morgan perusti muutaman ystävänsä kanssa Integral Tradition Publishing -kustantamon vuonna 2006. Sen oli tarkoitus keskittyä traditionalistiseen, radikaaliin ja antimoderniin kirjallisuuteen. Kustantamo julkaisi vain yksi tai kaksi nimikettä vuodessa. Yhtiö avasi vuonna 2009 toimiston Intiassa. Loppuvuodesta 2009 Integral Tradition Publishingin henkilöstö sai tietää ruotsalaisesta ryhmästä, joka suunnitteli hyvin samanlaista hanketta. He päättivät yhdistää voimansa. Vuonna 2010 Morgan ja Daniel Friberg lanseerasivat Arktos Median toiminnan Intiassa. Friberg ja Morgan muuttivat Intiasta Budapestiin alkuvuodesta 2014. Morgan on sittemmin poistunut yhtiöstä ja Friberg on nykyään sen toimitusjohtaja.
Arktosille on keskeistä Fribergin visio metapolitiikan muuttamisesta: Fribergin mukaanmonikulttuurisuus ja liberaalit ihmisoikeudet, joita hän nimittää "kulttuurimarxismiksi", ovat olleet hallitsevia kansallissosialismin kaatumisen jälkeen. Hänen mukaansa kulttuuri-ilmapiirin muuttaminen on välttämätöntä, jotta poliittinen ja sosiaalinen muutos olisi mahdollinen.


title: Arktos Media

text: Arktosilla on useita yhteyksiä Jobbikin: kumpikin vastustaa monikulttuurisuutta ja kannattaa tiukkoja maahanmuuttolakeja, jotka perustuvat etnisyyteen ja rodun säilyttämiseen. Puolueen puheenjohtaja Gábor Vona on kirjoittanut johdannon Arktosin käännökseen Julius Evolan esseekokoelmasta. Friberg on esiintynyt useasti julkisuudessa Vonan ja Jobbik-poliitikko Márton Gyöngyösin kanssa. Gyöngyösi on kuitenkin kiistänyt, että Arktosilla olisi vaikutusvaltaa puolueen toimintaan.


title: Arktos Media

text: Tammikuussa 2017 Arktos ja Richard B. Spencer perustivat yhdessä AltRight.comin.


title: Patty Jenkins

text: Patricia Lea ”Patty” Jenkins on yhdysvaltalainen ohjaaja, jonka elokuvia ovat "Monster – Aileen Wuornos" (2003) ja "Wonder Woman" (2017). Lisäksi hän on ohjannut televisioon.


title: Patty Jenkins

text: Jenkinsin äiti on ympäristötieteilijä ja isä Yhdysvaltain ilmavoimien kapteeni, joten perhe asui hänen lapsuudessaan ilmavoimien tukikohdissa eri puolilla maailmaa, muun muassa Thaimaassa ja Saksassa. Aikanaan he asettuivat Kansasiin. Jenkins aloitti Cooper Unionissa maalaustaiteen opinnot ja innostui siellä elokuvanteosta. Hän työskenteli useita vuosia kameramiehenä mainoskuvauksissa, mutta päätti sitten hakeutua losangelesilaiseen AFI Conservatoryyn opiskelemaan ohjaamista.


title: Patty Jenkins

text: Jenkinsin esikoisohjaus "Monster – Aileen Wuornos" sai alkunsa, kun hän tapasi AFI Conservatorysta valmistuttuaan tuottaja Brad Wymanin. Wyman oli tuottanut joitakin pienen budjetin sarjamurhaajaelokuvia, ja Jenkins ehdotti aiheeksi Aileen Wuornosia. Wyman kehotti häntä laatimaan aiheesta käsikirjoituksen. Lopulta Jenkins päätyi käsikirjoittamisen lisäksi myös ohjaamaan elokuvan, joka tehtiin pienellä 1,5 miljoonan budjetilla ja suoraan videolle julkaisuun tähdäten. Wuornosia näytellyt Charlize Theron sai roolistaan parhaan naispääosan Oscar-palkinnon ja Jenkins muun muassa Independent Spirit Awardin parhaasta esikoiselokuvasta.


title: Patty Jenkins

text: "Monsterin" jälkeen Jenkins työskenteli television puolella ohjaten sarjoihin "Sukuvika" ja "Entourage". Hän piti myös vuoden tauon työnteosta poikansa syntymän aikoihin. Vuoden 2011 "Jälkiä jättämättä" -sarjan pilottijaksosta Jenkins sai Directors Guild of American palkinnon parhaasta ohjauksesta draamasarjassa.


title: Patty Jenkins

text: Lokakuussa 2011 Jenkins valittiin Marvel Studiosin "Thor"-elokuvan ohjaajaksi, mutta hän luopui tehtävästä vain kaksi kuukautta myöhemmin taiteellisten erimielisyyksien vuoksi. Huhtikuussa 2015 Jenkins sai toisen tilaisuuden supersankarigenressä, kun hänet valittiin ohjaamaan DC-kustantamon sarjakuvahahmosta Ihmenaisesta kertova "Wonder Woman" – ohjaajaksi alun perin valitun Michelle MacLarenin erottua taiteellisten erimielisyyksien vuoksi. Jenkins oli tosin tarjonnut studiolle ideaansa Ihmenaisesta kertovaksi elokuvaksi jo vuonna 2010, mutta tuolloin sitä ei vielä kelpuutettu.


title: Patty Jenkins

text: "Wonder Woman" sai ensi-iltansa touko-kesäkuun vaihteessa 2017, ja kriitikoiden ensiarviot olivat laajalti myönteisiä. Elokuva sai erinomaisen vastaanoton myös yleisöltä, ja avausviikonloppunaan se tuotti Yhdysvalloissa 103,3 miljoonaa dollaria, mikä on ennätys naisohjaajalta. Vielä ensi-illan aikaan Jenkins ei ollut tehnyt sopimusta jatko-osan ohjaamisesta; sopimus solmittiin lopulta syyskuussa 2017, ja elokuvan on tarkoitus saada ensi-iltansa 13. joulukuuta 2019. "Wonder Womanin" menestyksen ja kulttuurisen vaikutuksen vuoksi Time-lehti sijoitti Jenkinsin seitsemännelle sijalle vuoden henkilö -listallaan joulukuussa 2017.


title: Humppilan yläaste

text: Humppilan yläaste on Humppilassa sijaitseva yläkoulu.


title: Humppilan yläaste

text: Ennen vuotta 1995 ei Humppilassa ollut yläkoulua ja oppilaat kulkivat Jokioisille, jossa kahden kunnan oppilaat toimivat samassa koulussa. Koulun nimi oli Jokioisten-Humppilan peruskoulun yläaste, mutta Humppilan perustaessa oman yläkoulunsa nimi muutettiin Jokioisten yläasteeksi.


title: Humppilan yläaste

text: Vuonna 1995 Humppilaan perustettiin yläkoulu, joka toimi samoissa tiloissa alakoulun kanssa Humppilan Kirkonkulman koululla. Yläkoulu tarvitsi omat tilat, sillä oppilaita oli paljon, ja uuden yläkoulun rakentamista alettiin suunnitella jo samaisena vuonna. Oppilaita vuonna 1995 oli 115 ja opettajia oli yhdeksän. Uusi koulu maksoi noin 17 miljoonaa markkaa, ja se pyrittiin saamaan valmiiksi vuoteen 2000 mennessä.


title: Humppilan yläaste

text: Koulun suunnittelu lähti nopeasti käyntiin, ja vuonna 1997 saatiin koulun piirustukset valmiiksi. Vuonna 1998 alettiin koulua rakentaa, ja vuonna 1999 opetusministeri Maija Rask osallistui yläkoulun peruskivien muuraamiseen. Oppilaat muuttivat vastavalmistuneeseen kouluun syksyllä 2000.


title: Humppilan yläaste

text: Humppilan yläkoulu perustettiin Humppilan Kirkonkulmankoulusta noin 350 metrin päähän, ja se sijaitsee Humppilan kirkon vieressä.


title: Humppilan yläaste

text: Vuonna 1996 perusti silloinen liikuntasihteeri Timo Kangasniemi vuotuisen tapahtuman, jossa oppilaat juoksevat keväisin 9,1 kilometriä pitkän Selkätien lenkin liikuntatuntien yhteydessä. Selkätien lenkin juokseminen on jatkunut jokaisena vuonna siitä lähtien. Tapahtuma on hyvä tapa testata yläkouluikäisten nuorten kuntoa.


title: Humppilan yläaste

text: Vuonna 2005 Humppilan yläkoulun lentopalloa harrastavat nuoret voittivat pronssia yläkoululaisten SM-lopputurnauksessa Oulunsalossa. Humppilassa on lisäksi oma lentopallojoukkue Yri.


title: Humppilan yläaste

text: Uutena lajina yläkoululaisten keskuuteen nousi maahockey. Humppila Hockey voitti kaudella 2015-2016 alle 16-vuotiaiden suomenmestaruuden.


title: Humppilan yläaste

text: Vuonna 2005 oli ylä- ja alakoulussa toiminnassa yhdeksän bändiä ja koulu sai vanhempainyhdistykseltä lahjoituksena mikrofoneja ja vahvistimia.


title: Humppilan yläaste

text: Yläkoulussa oppilaita lähentäviä ja sivistäviä tapahtumia suositaan ja ryhmähenkeä korostetaan todella paljon. Vuonna 2015 kolme yläkoululaista nuorta voitti valtakunnallisen Taitaja-kilpailun.


title: Humppilan yläaste

text: Idea Selkätien juoksuun lähti silloiselta kunnan liikuntasihteeri Timo Kangasniemeltä. Hän toimi poikien liikunnan opettajana vuosina 1995-1998. Timo Kangasniemen jälkeen liikunnanopettajaksi tullut Tapio Kesälahti alkoi kehittää Selkätien juoksun perinnettä.


title: Humppilan yläaste

text: Perinteen alkamiseen vaikutti Tapio Kesälahden oma urheilutausta. Isona syynä oli Kesälahden halu muuttaa raa`alta kuulostava Cooperin testi miellyttävämpään muotoon. Tavoitteena oli saada oppilaat innostumaan myös vapaa-ajalla lenkkeilemiseen, jotta kestävyyskunto paranisi. Vanhempien kannustava palaute lenkistä ja oppilaiden innostunut osallistuminen oli positiivinen yllätys.


title: Humppilan yläaste

text: Aluksi vain pojat juoksivat ja vapaaehtoiset tytöt saivat osallistua lenkkiin. Vuonna 2003 Selkätie tuli myös tytöille pakolliseksi. Ensin aikoja kirjattiin omaksi iloksi, mutta pian alettiin pitää koulun seinällä kunniataulua tytöille ja pojille. Kunniataulut motivoivat juoksemaan lenkin lujempaa.


title: Humppilan yläaste

text: Suurin osa oppilaista oli positiivinen lenkkiä kohtaan, mutta myös epävarmoja ajatuksia oli, sillä lenkki oli juostava puolessatoista tunnissa. Lenkki oli päästävä 1.30 tunnissa, sillä suomen armeijassa marssivauhti on 6km/h. Kesälahti perusti tähän aikavaatimuksensa. Jotkut, onneksi harvat, jäivät löntystelemään. Jotkut oppilaat rikkoivat rajojaan pyrkiessään alle 40 minuuttiin, jonka jälkeen heidän jalkansa olivat kipeinä monta päivää.


title: Humppilan yläaste

text: Selkätietä juostiin ensimmäistä kertaa vuonna 1996. Juoksulenkin pituus on nykyään 9,1 kilometriä, vaikka reitti on alkuvuosista muuttunut vähän. Selkätien juoksu on yläkoulun jokavuotinen perinne, joka juostaan keväisin. Monet oppilaat odottavat juoksua iloisin mielin, mutta osa oppilaista myös pelkää lenkille lähtöä. Matkan aikana on juomapisteitä, joissa jaetaan vettä ja mehua.


title: Humppilan yläaste

text: Reitille varustauduttiin verkkareilla ja lenkkareilla, joka oli perusvarustus juoksemiseen. Jos sattui olemaan lämmin päivä, niin osa oppilaista juoksi shortsit jalassa. Lenkille lähdettiin myös farkutkin jalassa. Lenkin varrella on kaksi juottopistettä, joissa juoksijat tai kävelijät voivat juoda vettä tai mehua. Juottopisteet sijaitsevat Aromäentiellä juuri Selkätien alussa ja toinen on Selkätien lopussa lähellä museorautatietä.


title: Humppilan yläaste

text: Vuoteen 2017 mennessä poikien nopein aika 38.23 on Antti-Pekka Rannan nimissä vuodelta 2006. Tyttöjen paras aika on 42.52 Henna Aaltosen juoksemana vuonna 2003.


title: Humppilan yläaste

text: Rautarinki on Humppilan yläasteen pihalla oleva monitoimikenttä. Nimi äänestettiin oppilaiden itse keksimien nimien kesken. Kentällä voi pelata jalkapalloa, koripalloa, lentopalloa ja monia muita lajeja.


title: Humppilan yläaste

text: Idea rakentamiseen tuli koulun ja yleisön pyynnöstä, kun ennen oli vain koripallotelineet. Oppilailta ja muiltakin kerättiin toiveita suunnitteluun. Rautaringin avajaisista uutisoitiin Forssan Lehdessä lauantaina 14.5.2016.


title: Humppilan yläaste

text: Ulkokuntosali valmistui 2016 keväällä. Sen suunnittelussa kysyttiin yläasteen oppilailta vinkkejä miten se voitaisiin toteuttaa. Kustannusarvio oli 90 000 euroa. Rahoitukseen tuli avustusta aluehallintovirastolta. Avustusta saatiin 25 000 euroa.


title: Humppilan yläaste

text: Humppilan yläaste aloitti toimintansa vuonna 1995. Silloinen oppilasmäärä oli melko suuri — 108 oppilasta. Se on tähän mennessä suurin oppilasmäärä, mitä tässä koulussa on ollut. Vuosien 2016-2017 oppilasmäärä on 88 oppilasta. Vuosina 1995-1998 koulun oppilasmäärä oli laskussa. Vuosina 1999-2003 oppilasmäärä on noussut noin 26 oppilaalla. Alkuvuosiin verrattuna oppilaiden lukumäärä on laskenut n.20 oppilaalla. Vuonna 2016-2017 tyttöjä on enemmän kuin poikia. Alkuvuosiin verrattuna tyttöjen määrä on kasvanut n.10 oppilaalla ja poikien määrä laskenut n.35 oppilaalla. Opettajien määrä on pysynyt melko samana läpi vuosien — noin 10-12 opettajaa. ¨


title: Humppilan yläaste

text: Kyselytutkimuksen perusteella suurin osa oppilaista tulee Humppilan keskustasta, kylistä edustetuimpina ovat Venäjä, Myllykulma ja Huhtaa.


title: Humppilan yläaste

text: Suurin osa koululaisita kulkee koulumatkansa polkupyörällä, mopoilla ja skoottereilla.


title: Márton Gyöngyösi

text: Márton Gyöngyösi (8. kesäkuuta 1977 Kecskemét) on unkarilainen poliitikko.


title: Márton Gyöngyösi

text: Gyöngyösi valittiin Unkarin parlamenttiin vuoden 2010 ja 2014 vaaleissa. Hänen puolueensa on Jobbik.


title: Márton Gyöngyösi

text: Gyöngyösi on Jobbikin ulkopoliittinen edustaja. Hänen mukaansa ”Venäjä on Euroopan luontainen liittolainen”. Helsingin Sanomien mukaan Gyöngyösi ”puhuu kuin Venäjän valtiontelevisio”. Hän tarkkaili Donetskin kansantasavallan vaaleja vuonna 2014 ja pitää Krimin valtaamista oikeutettuna.


title: Mushi Production

text: Mushi Production () on japanilainen animaatiostudio. Sen päämaja sijaitsee Nerimassa, Tokiossa.


title: Salibandyn naisten III-divisioona

text: Naisten III-divisioona on Suomen neljänneksi korkein salibandyn sarjataso. Sarjaa pelataan alueittain kuudella Salibandyliiton alueilla: Etelä-Suomessa, Länsirannikolla, Sisä-Suomessa, Savo-Karjalassa, Pohjanmaalla ja Pohjois-Suomessa. III-divisioonassa ottelut pelataan turnausmuotoisena ja ottelu kestää 3 x 15 minuuttia.


title: Salibandyn naisten IV-divisioona

text: Naisten IV-divisioona on Suomen alimmaisin salibandyn sarjataso. Sarjaa pelataan alueittain kolmella Salibandyliiton alueilla: Etelä-Suomessa, Länsirannikolla ja Sisä-Suomessa. IV-divisioonassa ottelut pelataan turnausmuotoisena ja ottelu kestää 3 x 15 minuuttia.


title: Tōru Gotō

text: Tōru Gotō (, s. 26. kesäkuuta 1934 Fukuokan prefektuuri) on japanilainen kilpauransa päättänyt uimari.


title: Tōru Gotō

text: Gotō saavutti Helsingin kesäolympialaisissa 1952 olympiahopeaa 4 × 200 metrin vapaauintiviestissä. Samoissa kisoissa hän sijoittui 100 metrin vapaauinnissa neljänneksi.


title: Yoshihiro Hamaguchi

text: Yoshihiro Hamaguchi (, 23. kesäkuuta 1926 Takamatsu, Kagawan prefektuuri – 10. elokuuta 2011 Tokio) oli japanilainen uinnin olympiamitalisti ja näyttelijä.


title: Yoshihiro Hamaguchi

text: Yamaguchi saavutti Helsingin kesäolympialaisissa 1952 olympiahopeaa 4 × 200 metrin vapaauintiviestissä. Samoissa kisoissa hän kilpaili myös 100 metrin vapaauinnissa. Yamaguchi oli myös mittavan uran tehnyt näyttelijä. Hän esitti muun muassa japanilaista versiota Tarzanista.


title: Kuvansi (järvi)

text: Kuvansi on Pohjois-Savossa Suonenjoella ja Leppävirralla sijaitseva järvi.


title: Kuvansi (järvi)

text: Järven pinta-ala on 1 600 hehtaaria eli 16 km². Se on 15 kilometriä pitkä ja 4,3 kilometriä leveä. Vaikka sillä on pitkiä järvenselkiä, eivät ne järven muodon vuoksi ole leveitä. Siitä voidaan osoittaa viisi järvenaluetta. Järvi lakautuu kahdeksi järvenseläksi, joita yhdistää järven keskiosissa Markkalansaaren ja Ukonniemen välinen 700 metriä leveä kohta. Läntinen järvenselkä on kahdeksan kilometriä pitkä, mutta se kapenee pohjoisessa ja muodostaa Suurisaaren takana Vehvilänlahden. Selän keskivaiheilta työntyy länteen Levälahti, jossa sijaitsee Kuivataipaleen museokanava, ja selän eteläpäässä on vielä niemien ja saarten muodostama sokkeloinen järvenosa. Itäinen järvenselkä on 15 kilometriä pitkä, sillä sen pituutta lisäävät pohjoisessa Tattariniemen takana oleva pitkä lahti, jonka perällä sijaitsee lahdenpohjukka Ryönä, ja etelässä sen pituutta lisää Partaharjunniemen takana kapea mutta 3,5 kilometriä pitkä Herralanlahti.


title: Kuvansi (järvi)

text: Järvi on luodattu ja siitä on julkaistu syvyyskartat. Sen tilavuus on 121 miljoonaa m³ eli 0,121 km³. Järven keskisyvyys on 7,5 metriä ja suurin syvyys on 41 metriä. Syvin kohta sijaitsee Tattarinniemen ja Huutovuoren välisessä lahdensuussa. Muita syviä kohtia ovat Ukonniemen itäpuolella oleva 34 metrinen syvänne, Ukonniemen pohjoispuolinen 32 metrinen syvänne ja Markkalansaaren vieressä Uittosalmessa oleva 29 metrinen syvänne.


title: Kuvansi (järvi)

text: Järvessä on laskettu olevan 111 saarta. Niiden yhteispinta-ala on 1 310 ha, mikä on noin 45 % järven kokonaispinta-alasta. Huomattavimmat saaret länsipuolen järvialtaassa ovat 500 metrinen Suurisaari, 550 metrinen Ukonsaari ja 400 metrinen Kuusikkosaari. Itäpuolen altaassa ne ovat Markkalansaari, joka on 2,3 kilometriä pitkä ja 500 metriä leveä, 600 metrinen Puukkosaari, 400 metrinen Lammassaari, Ryönässä 600 metrinen Isosaari ja Herralanlahdessa 300 metrinen Lahdenpohjasaari.


title: Kuvansi (järvi)

text: Järven rantaviivan pituus on 105 kilometriä, mikä kertoo rantaviivan mutkaisuudesta. Rannat ovat pääasiassa metsämaata, jossa suon tai peltojen osuus on pieni. Vehvilänlahden pohjukassa sijaitsee pieni Vehvilän kylä, mutta muuten alue on haja-asutusta. Leppävirran puolelle jää järven eteläosat Ukonniemestä Kiiluniemeen.


title: Kuvansi (järvi)

text: Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueella (04.2) Sorsaveden valuma-alueessa (04.26), johon Kuvansin alue (04.264) kuuluu.


title: Kuvansi (järvi)

text: Valuma-alue saa pääosan vedestänsä kolmesta vesistöalueesta. Litmasenjoki, joka on Litmasenjoen valuma-alueen (04.267) laskujoki, sekä Jylängin laskuoja, joka on Jylängin valuma-alueen (04.268) lasku-uoma, laskevat kumpikin Vehvilänlahteen. Kolmas on Kutunjoki, joka on Kutunjoen valuma-alueen (04.265) laskujoki, laskee Ryönään. Näiden alueilla olevat Jylänki, Litmanen ja Iso Lapinjärvi sijaitsevat Kuvansin lähettyvillä. Kuvansin lasku-uoma on itäisen järvialtaan kaakkoispäässä sijaitseva Kilpikoski, joka laskee Pyöräsalmen kautta Sorsaveteen.


title: Kuvansi (järvi)

text: Kuvansin lähialueella on 11 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Pitkäjärvi (20 ha), Säyneinen (5 ha) ja Iso Vehkalampi (5 ha).


title: Portugalin Guinean escudo

text: Portugalin Guinean escudo () oli Portugalin Guineassa vuodesta 1914 lähtien ja Guinea-Bissaussa vuoteen 1976 saakka käytetty rahayksikkö. Yksi escudo jakautui sataan centavoon.


title: Portugalin Guinean escudo

text: Portugalin hallituksen vuonna 1913 tekemällä päätöksellä sen afrikkalaiset siirtomaat siirtyivät emämaan tavoin realista escudoon. Yksi Guinean escudo vastasi tuhatta Guinean realia ja oli saman arvoinen kuin Portugalin escudo.


title: Portugalin Guinean escudo

text: Keskuspankkina toiminut Banco Nacional Ultramarino alkoi laskea liikkelle setelejä vuonna 1914 ja kolikkoja vuonna 1933. Setelien arvot olivat 10, 20 ja 50 centavoa sekä 1, 2½, 5, 10, 20, 50, 100, 500 ja 1000 escudoa. Kolikot olivat 5, 10, 20 ja 50 centavon sekä 1, 2½, 5, 10 ja 20 escudon arvoisia.


title: Portugalin Guinean escudo

text: Guinea Bissaun itsenäistyttyä maa siirtyi käyttämään valuuttanaan Guinea-Bissaun pesoa. Setelit vaihdettiin maaliskuussa 1976 suhteessa yksi yhteen. Vanhat kolikot jäivät edelleen käyttöön.


Valko-Venäjän alle 18-vuotiaiden jääkiekkomaajoukkue edustaa Valko-Venäjää jääkiekon alle 18-vuotiaiden maailmanmestaruuskilpailuissa. Vuonna 2015 joukkue pelasi pääsarjatasolla, mutta tippui vuodeksi 2016 1. divisioonan nousten vuodeksi 2017 takaisin pääsarjatasolle. Joukkuetta valmentaa Dimitri Silenosti.


title: Keinottelu

text: Keinottelu tarkoittaa keplottelua, jonkin tekemistä epätavallisin, usein kyseenalaisin tai epärehellisin keinoin. Sijoittamisesta puhuttaessa sanalla tarkoitetaan "spekulointia" eli spekulaatiota, voiton hankkimista odotettuja hinnanvaihteluja hyväksi käyttäen."


title: Keinottelu

text: Keinottelussa pyritään tekemään voittoa lyhytaikaisilla sijoituksilla. Keinottelumahdollisuudet paranevat, jos pörssikursseissa, hinnoissa, koroissa tai valuuttakursseissa on tapahtumassa suuria muutoksia. Sijoittaja voi keinotella kohteella, jonka arvon hän aavistaa muuttuvan (ostamalla tai myymällä sitä).


title: Keinottelu

text: Keinottelua tapahtuu myös pörssin ulkopuolella. Niinpä jonkin tuotteen hinnan nopeasti noustessa sen myyntiä kannattaa välttää, koska hinta on myöhemmin korkeampi. Hintojen nousu tai tavarapula voi johtaa esimerkiksi elintarvikkeiden ostoryntäykseen eli hamstraukseen, jolloin niistä tulee pulaa.


title: Sirkka-Liisa Valle

text: Sirkka-Liisa Valle (o.s. Järvenkylä; s. 20. heinäkuuta 1942 Helsinki) on suomalainen iho- ja sukupuolitautien erikoislääkäri, joka tuli tunnetuksi AIDS-epidemian alkuaikana 1980-luvulla HIV-infektion asiantuntijana. Hän diagnosoi Suomen ensimmäisen HIV-tartunnan vuonna 1983.


title: Sirkka-Liisa Valle

text: Valle valmistui lääketieteen lisensiaatiksi Helsingin yliopistosta vuonna 1966, väitteli siellä tohtoriksi vuonna 1988 ja sai dosentuurin vuonna 1994. Hän teki pitkän työuran eri sairaaloissa sekä Suomen Akatemian AIDS-tutkijana (1986–1992). Hän piti myös yksityisvastaanottoa Helsingissä vuodesta 1972 alkaen, kunnes jäi eläkkeelle vuonna 2007. Hän on julkaissut tutkimuksia sukupuolitaudeista.


title: Sirkka-Liisa Valle

text: Vallen saamista huomionosoituksista voidaan mainita Helsingin yliopiston tiedonjulkistamispalkinto (1988). Hänet valittiin Vuoden uusmaalaiseksi 1991.


title: Sirkka-Liisa Valle

text: Sirkka-Liisa Vallen vanhemmat olivat Teknos-Tehtaat Oy:n toimitusjohtaja Yrjö Järvenkylä ja oopperalaulaja Malmi Vilppula. Valle oli avioliitossa lääketieteen ja kirurgian tohtori Matti Vallen kanssa. Myös heidän kolme lastaan ovat lääkäreitä: Tuuli (s. 1964), Timo (s. 1966) ja Teppo Valle (s. 1970).


title: Comeback (täsmennyssivu)

text: Comeback voi tarkoittaa ainakin seuraavia:


title: Mitsubishi Carisma

text: Mitsubishi Carisma on Mitsubishin vuosina 1995–2004 valmistama ylemmän keskiluokan henkilöautomalli. Carisma kehitettiin Volvon ja Mitsubishin välisessä yhteistyössä, ja sitä valmistettiinkin samalla tehtaalla Alankomaissa Volvo S40/V40 -sarjan kanssa.


title: Mitsubishi Carisma

text: Vuoden 2001 Euro NCAP -kolaritestistä Carisma sai tulokseksi kolme tähteä viidestä.


title: Mitsubishi Carisma

text: Moottorivalikoimassa oli aluksi 1,3- (80 hv), 1,6- (90 hv) ja 1,8-litraiset (115 hv) bensiinimoottorit. Renault’lta peräisin oleva 1,9-litrainen (90 hv) turbodiesel esiteltiin syksyllä 1996, ja seuraavana vuonna moottorivalikoimaa täydensi suorasuihkutteinen 1,8-litrainen (125 hv) GDI-bensiinimoottori.


title: Mitsubishi Carisma

text: Vuonna 1999 Carisma koki pienehkön kasvojenkohotuksen, jossa se sai uudet puskurit, etusäleikön ja kirkaslasiset sivuvilkut. Moottoriosastolla 1,6-litraisen teho nousi 100 hevosvoimaan.


title: Mitsubishi Carisma

text: Vuonna 2000 aiempi dieselmoottori korvattiin uudella yhteispaineruiskutteisella 1,9-litraisella (100/115 hv) DI-D-moottorilla, joka sekin oli peräisin Renault’ta.


title: Mitsubishi Carisma

text: Toinen kasvojenkohotus tuli vuonna 2002. Muutokset olivat erittäin pieniä, huomattavimpana mustapohjaiset ajovalot.


Luettelo Ylöjärven julkisista taideteoksista ja muistomerkeistä sisältää Ylöjärven kaupungissa olevat pysyvät patsaat, muistomerkit ja muistolaatat. Ylöjärveen on liitetty Viljakkalan ja Kurun kunnat.


title: Willie Williams

text: Willie Williams (s. 14. heinäkuuta 1951) on yhdysvaltalainen karateka ja uransa lopettanut vapaaottelija. Hän saavutti MM-pronssia Kyokushinin historian toisissa maailmanmestaruuskilpailuissa.


title: Willie Williams

text: Williams osallistui historian ensimmäisiin Kyokushinin maailmanmestaruuskilpailuihin 1975, jossa oli yhteensä 128 osallistujaa. Hän eteni kilpailuissa välieriin saakka, jossa hän hävisi tuomariäänin Howard Collinsille.


title: Willie Williams

text: Neljä vuotta myöhemmin Williams oli mukana toisissa MM-kilpailuissa, johon oli osallistunut 187 ottelijaa. Hän eteni aina pronssotteluun saakka, jossa Williams voitti Takashi Azuman. Voiton myötä Williamsista tuli ensimmäinen mitalin saanut ei-japanilainen ottelija.


title: Willie Williams

text: Williams otteli myös kolmansissa MM-kilpailuissa 1984, jossa hän sijoittui 32 parhaan joukkoon.


title: Willie Williams

text: Williams siirtyi ottelemaan karaten lisäksi myös vapaaotteluun ja otteli koko uransa RINGS organisaatiossa, Japanissa. Hän kävi ensimmäisen ottelunsa 1992 Peter Smitia vastaan, jonka Williams myös voitti teknisellä tyrmäyksellä. Huhtikuussa hän kohtasi Mitsuya Nagain, jonka Williams voitti tyrmäyksellä toisen erän alussa. Toukokuussa hän otteli kolmannen kerran, nyt Bitsadze Amerania vastaan, jonka Williams voitti tyrmäyksellä kolmannessa erässä. Seuraavaksi hän otteli jo kesäkuussa Ton van Maurikia vastaan, jonka Williams voitti myös tyrmäyksellä.


title: Toei Animation

text: Toei Animation () on japanilainen animaatiostudio, ja niistä yksi vanhimmista ja suurimmista. Yhtiö perustettiin vuonna 1948, nimellä Nihon Dōga Eiga (日本 映 画 画 - Japanese Animated Films). Vuonna 1956 Toei Company osti studion, ja vaihtoi sen nimen nykyiseen.


title: Toei Animation

text: Toei Animation on tuottanut monia TV-sarjoja ja elokuvia, jotka pohjautuvat monien tunnettujen mangataiteilijoiden sarjakuviin, kuten Masami Kurumadan, Akira Toriyaman, Gō Nagain, Shōtarō Ishinomorin ja Naoko Takeuchin.


Toei Animation


title: Toei Animation

text: Candy Candy


title: Toei Animation

text: Grand Prix


title: Toei Animation

text: Galaxy Express 999


title: Toei Animation

text: Calimero ja Ystävät


title: Toei Animation

text: Balatack


title: Toei Animation

text: Kuningas Arthur


title: Toei Animation

text: Panda seikkailee


title: Toei Animation

text: Superagentit 001-009


title: Toei Animation

text: Cyborg 009


title: Toei Animation

text: Pikku Naisia


title: Toei Animation

text: Sandybell


title: Toei Animation

text: Dr.Slump (Vuoden 1981 Anime ja Manga)


title: Toei Animation

text: Erämaan kutsu


title: Toei Animation

text: Captain Harlock


title: Toei Animation

text: Hopeanuoli


title: Toei Animation

text: Kuningas jalkapallo


title: Toei Animation

text: Seikkailumetsä


title: Toei Animation

text: Lady Lady!


title: Toei Animation

text: Dragon Ball


title: Toei Animation

text: Dragon Ball Z


title: Toei Animation

text: Frankensteinin hirviö


title: Toei Animation

text: Saint Seiya


Toei Animation


title: Toei Animation

text: Sailor Moon


title: Toei Animation

text: Dragon Ball GT


title: Toei Animation

text: Calimero ja Ystävät


title: Toei Animation

text: Kamikaze Kaitou Jeanne


title: Toei Animation

text: Dr Slump (Vuoden 1997 Anime)


title: Toei Animation

text: Digimon Adventure


title: Toei Animation

text: One Piece


title: Toei Animation

text: DoReMi


title: Toei Animation

text: Digimon Tamers


title: Toei Animation

text: Digimon Frontier


title: Toei Animation

text: Digimon Data Squad


title: Toei Animation

text: Demashita! Powerpuff Girls Z


title: Toei Animation

text: Dragon Ball Kai


title: Toei Animation

text: Digimon Xros Wars


title: Toei Animation

text: Digimon Adventure tri.


title: Toei Animation

text: Dragon Ball Super


title: Kallunkijärvi (Kuusamo)

text: Kallunkijärvi on Pohjois-Pohjanmaalla Kuusamossa Käylässä sijaitseva järvi.


title: Kallunkijärvi (Kuusamo)

text: Järven pinta-ala on 998 hehtaaria eli 9,98 km². Se on 5,2 kilometriä pitkä ja 3,5 kilometriä leveä. Järvi on kaksiosainen. Pohjoisosa on suuri Kallunginselkä, jonka erottaa eteläisestä pitkästä lahtimaisesta osasta Pitkäniemen ja Kumpuniemen kapeikko. Pohjoinen järvenselkä on 4,5 kilometriä pitkä ja 2,6 kilometriä leveä. Eteläosaa kutsutaan Kumpulahdeksi, mutta sen pitkulaisesta muodosta erotetaan vielä Hietalahti ja Ivalahti.


title: Kallunkijärvi (Kuusamo)

text: Järvi on luodattu ja siitä on julkaistu syvyyskartat. Sen tilavuus on 56 miljoonaa m³ eli 0,056 km³. Järven keskisyvyys on 5,6 metriä ja suurin syvyys on 16 metriä. Syvin kohta sijaitsee Kallunginselän länsipuolella. Eteläisen lahden pohjukassa on 14 metrin syvänne.


title: Kallunkijärvi (Kuusamo)

text: Järvessä on laskettu olevan 6 saarta. Niiden yhteispinta-ala on 5 ha, mikä on noin 0,5 % järven kokonaispinta-alasta. Saarista 2 on yli hehtaarin suuruisia ja loput 4 yli aarin kokoisia. Yksikään saari ei ylitä neliökilometriä. Eteläisellä lahdella sijaitsee 150-metrinen Kotisaari ja lahdensuussa 100-metrinen Venäinsaari. Järvenselällä sijaitsee Peurasaari, jonka pituus on pitkän niemen takia 400 metriä. Muita saaria ovat Äystönsaari, Autiosaari ja Pikkusaari.


title: Kallunkijärvi (Kuusamo)

text: Järven rantaviivan pituus on 31 kilometriä, josta saarten rantaviivan yhteispituus on 3 kilometriä. Rannat ovat metsämaata lukuun ottamatta etelärantojen peltoalueita. Järven ulapalta näkyy lännessä 100 metriä vedenpintaa korkeammalle kohoavan Ronttivaaran laki ja koillisessa 140 metriä korkeammalle kohoavan Oulangan kansallispuistossa Kiutavaaran laki. Käylästä itään lähtevä yhdystie 8693 kiertää järven matkalla Kiutakönkäälle. Seututie 950 kulkee järven länsipuolelta pohjoiseen.


title: Kallunkijärvi (Kuusamo)

text: Järvi kuuluu Koutajoen vesistössä (vesistöaluetunnus 73) Aventojoen valuma-alueella (73.06) Rysäjoen valuma-alueessa (73.063).


title: Kallunkijärvi (Kuusamo)

text: Järven valuma-alue saa pääosan vedestänsä omasta valuma-alueestaan, sillä se on vesistönsä latvavesiä. Kallunkijärven seitsemän kilometriä pitkä laskureitti alkaa lyhyellä laskuojalla, joka laskee Äystöjärveen, josta jatkava oja laskee Ronttijärveen ja sitten se vuorostaan Rysäjokea myöten Ollilanjärveen. Siitä alkaa pitkä ja jyrkkä Aventojoki. Aventojoki yhtyy Oulankajokeen Aventolammessa.


title: Kallunkijärvi (Kuusamo)

text: Kallunkijärven lähialueella on 8 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Tiermasjärvi (93 ha) ja Iso Ivalampi (13 ha).


title: Neelix

text: Neelix (oikealta nimeltään Henrik Twardzik; s. 11. syyskuuta 1975 Hampuri) on saksalainen tuottaja, liveartisti, sekä DJ.


title: Neelix

text: Vuonna 1998 Twardzik aloitti levyjen tuottamisen taiteilijanimellä Neelix ja tuotti ensimmäiset omat kappaleensa keväällä 2000. Vuonna 2003 hän julkaisi ensimmäisen albuminsa Resident ja vuoteen 2010 mennessä hän julkaisi yhteensä 5 albumia.


title: Neelix

text: Neelix on esiintynyt Saksassa useilla festivaaleilla, sekä muissa Euroopan maissa. Neelix on esiintynyt myös Israelissa, Brasiliassa, Meksikossa ja Australiassa.


title: Neelix

text: Hänen tyylillensä on ominaista basson, pallomaisten pintojen, säännöllinen elokuvien vokaalien ja laulun käyttö, sekä usein hiljaisten melodioiden käyttö kappaleiden kiristyselementtinä. Hänen esiintymiset usein suuntautuvat kohti progressiivista housea, mutta niitä pidetään yleensä selvästi progressiivisena trancena.


title: Neelix

text: Twardzik työskentelee live-esityksissään kannettavalla tietokoneella, midi-ohjaimella ja kosketinsoittimilla, joissa on aiemmin sekoitettuja sampleja tai omia tuotantoja, joita hän järjestää ja muuttaa livenä.


title: Matsuri

text: Matsuri on japanilainen juhla tai festivaali, varsinkin Šintolainen temppelijuhla. Matsurit poikkeavat toisistaan sen mukaan, mitä niissä juhlistetaan. Tyypillisesti matsurin aloittaa harras uskonnollinen rituaali, jota seuraa iloinen hauskanpito.


Luettelo Kangasalan julkisista taideteoksista ja muistomerkeistä sisältää Kangasalan kaupungissa olevat pysyvät patsaat, muistomerkit ja muistolaatat. Kangasalaan on liitetty Sahalahden ja Kuhmalahden kunnat.


title: Dua Lipa

text: Dua Lipa (s. 22. elokuuta 1995 Lontoo) on englantilainen laulaja-lauluntekijä ja malli. Lipan musiikkiura alkoi 14-vuotiaana, kun hän alkoi tehdä YouTubeen cover-versioita eri muusikoiden kappaleista. Vuonna 2015 hän allekirjoitti levytyssopimuksen Warner Bros. Recordsin kanssa ja julkaisi ensimmäisen singlensä pian sen jälkeen. Joulukuussa 2016 "The Fader" -lehti teki Dua Lipasta dokumentin "See in Blue". Tammikuussa 2017 Lipa voitti EBBA Public Choice Award -palkinnon.


title: Dua Lipa

text: Lipa julkaisi nimeään kantavan debyyttialbuminsa 2. kesäkuuta 2017.


title: Dua Lipa

text: Dua Lipa syntyi Lontoossa, Yhdistyneessä kuningaskunnassa 22. elokuuta 1995 Kosovosta kotoisin oleville albaanivanhemmille, jotka olivat muuttaneet Pristinasta 1990-luvulla. Hän kävi osa-aikaisesti Lontoossa sijaitsevaa Sylvia Young Theatre Schoolia, kunnes muutti perheensä kanssa takaisin Kosovoon vuonna 2008. Lipa varttui kuunnellen isänsä, Kosovon albaanin Dukagjin Lipan musiikkia. 14-vuotiaana hän alkoi julkaista cover-versioita suosikkiartistiensa kuten Christina Aguileran ja Nelly Furtadon kappaleista YouTube-verkkopalveluun. Lipa muutti 16-vuotiaana takaisin Lontooseen toiveenaan tulla laulajaksi. Hän alkoi myös työskennellä mallina.


title: Dua Lipa

text: Lipa alkoi työstää debyyttialbumiaan Warner Bros. Recordsin alaisuudessa vuonna 2015. Hän julkaisi esikoissinglensä ”New Love” elokuussa, ja lokakuussa julkaistiin toinen single ”Be the One”, joka on hänen debyyttialbuminsa ainut kappale, jonka on kirjoittanut joku muu kuin hän itse. ”Be the One” -kappaleesta tuli Lipan läpimurto; single saavutti menestystä ympäri Eurooppaa ja nousi listaykköseksi Belgiassa, Slovakiassa ja Puolassa sekä top 10 -listoille yli 11 muussa maassa. ”Be the One” oli myös radiohitti Australiassa ja Uudessa-Seelannissa, listasijoilla 6 ja 20. Lipa on kuvannut musiikkityylinsä olevan ”synkkää poppia”. Hän aloitti tammikuussa 2016 ensimmäisen Britannian- ja Euroopan-kiertueensa.


title: Dua Lipa

text: Helmikuussa 2016 Lipa julkaisi kolmannen singlensä ”Last Dance”, jota seurasi 6. toukokuuta julkaistu neljäs single ”Hotter than Hell”. Jälkimmäisestä tuli maailmanlaajuinen hitti, varsinkin Britanniassa, jossa se nousi parhaimmillaan sijalle 15. Elokuussa julkaistiin Lipan viides single ”Blow Your Mind (Mwah)”, jonka myötä laulaja pääsi ensimmäistä kertaa yhdysvaltalaiselle Billboard Hot 100 -listalle. Single debytoi listan sijalla 72 ja saavutti huippusijan Billboard Dance Club Chart Songs -listalla. Se menestyi kohtalaisesti myös Euroopassa ja sijoittui Britanniassa sijalle 30, jolloin siitä tuli Lipan toiseksi korkeimmalle sijoittunut single brittiläisillä listoilla. Vuonna 2017 Lipa julkaisi kappaleen ”New Rules”, joka sijoittui Billboard Hot 100 -listalla kuudenneksi ja Britanniassa sekä 13 muussa maassa listaykköseksi. Vuonna 2018 Dua Lipa julkaisi uuden kappaleen ”IDGAF” (I don’t give a fuck). Se nousi listaykköseksi kolmessa maassa. Lipa julkaisi yhteistyössä Calvin Harrisin kanssa tehdyn kappaleen ”One Kiss” 6. huhtikuuta 2018. Siitä tuli Lipan toinen listaykköseksi noussut single Britanniassa.


title: Dua Lipa

text: Lipa on mukana Sean Paulin kappaleella ”No Lie”, joka julkaistiin marraskuussa 2016. Seuraavana kuuna, joulukuussa 2016 "The Fader" -lehti teki Dua Lipasta dokumentin "See in Blue". Tammikuussa 2017 Lipa voitti EBBA Public Choice Award -palkinnon. Lipa toimii vokalistina myös samassa kuussa julkaistulla Martin Garrixin kappaleella ”Scared to Be Lonely”.


title: Dua Lipa

text: Dua Lipa julkaisi nimeään kantavan debyyttialbuminsa 2. kesäkuuta 2017. Albumi debytoi Yhdysvalloissa Billboard 200 -listan sijalla 86. Suomessa se ylsi virallisen albumilistan sijalle 16.


title: Paavo Nurmi Games 2017

text: Paavo Nurmi Games 2017 järjestettiin 13. kesäkuuta 2017 Turussa Paavo Nurmen stadionilla. Vuosittain järjestettävä Paavo Nurmi Games kuului vuonna 2017 IAAF World Challenge -sarjaan, joka on Timanttiliigaa pykälää alempi yleisurheilusarja.


title: Paavo Nurmi Games 2017

text: Kansainvälisen kuvasignaalin tuotti Yle. Paavo Nurmi Gamesin TV-signaali meni 125 maahan ympäri maailman. Suomessa Yle TV2 sekä Eurosport näyttivät kisan kolmen tunnin suorana lähetyksenä.


title: Paavo Nurmi Games 2017

text: Lähde:


title: Mitsubishi ASX

text: Mitsubishi ASX on Mitsubishin vuodesta 2010 lähtien valmistama crossover-tyyppinen henkilöautomalli. Japanissa ja Kanadassa mallin nimenä on Mitsubishi RVR, Yhdysvalloissa ja Indonesiassa Mitsubishi Outlander Sport. ASX:n sisarmallit ovat Citroën C4 Aircross ja Peugeot 4008.


title: Mitsubishi ASX

text: Vuoden 2011 Euro NCAP -kolaritestistä Mitsubishi ASX sai tulokseksi täydet viisi tähteä.


title: Mitsubishi ASX

text: Vuonna 2012 ASX koki pienen kasvojenkohotuksen, jossa se sai muun muassa uudenmallisen etusäleikön. Uudistunut malli esiteltiin Pariisin autonäyttelyssä syksyllä.